U Crnoj Gori od početka godine 14 slučajeva oboljelih od morbila\nU Crnoj Gori je od početka godine registrovano 14 slučajeva obolijevanja od malih boginja – morbila, saopštio je iz Instituta za javno zdravlje (IJZ).\nNavodi se da je kod 12 slučajeva potvrđena definitivna dijagnoza, dok su rezultati analiza granični kod dva slučaja, za koje postoji jasna epidemiološka povezanost i klinička slika.\nIJZ je saopštio da je najveći broj oboljelih inficiran van Crne Gore ili je povezan sa uvozom virusa (78 posto), dok je kod preostalih epidemiološko istraživanje u toku.\nNajviše su pogođena djeca mlađa od pet godina (64 odsto), a zatim odrasli stariji od 30 godina (36 odsto), kaže se u saopštenju.\nInstitut je saopštio da deset oboljelih nije vakcinisano protiv malih boginja, dok za četiri odrasle osobe ne postoji podatak o ranijoj vakcinaciji i pretpostavlja se da najvjerovatnije nisu vakcinisani.\nZa dalje sprječavanje širenja oboljevanja od posebnog značaja je vakcinacija protiv morbila, naveo je IJZ Crne Gore.


U tom beskrajnom i prebogatom nacionalnom nematerijalnom kulturnom blagu, nastalom spajanjem konkretne istorijske stvarnosti i izrazite sposobnosti imaginacije naših predaka da u legendu, mit, epsku pesmu ili bajku transponuju izuzetne pojedince, istorijske događaje ili procese, posebno se izdvajaju dve ličnosti: Kraljević Marko i Vuk Branković.\nI dok je ovaj prvi u našem kolektivnom sećanju upamćen kao arhetip istinskog junaka, dotle ovaj drugi već punih šest stotina trideset godina u pamćenju Srba opstojava kao svojevrsni arhiizdajnik.\nŠta istorijska nauka kaže o ove dve, bez ikakve sumnje, izuzetne ličnosti?\nKo se krije iza epskog imena Kraljević Marko? Ko je zaista bio Vuk Branković?\nDa li je stvarni, istorijski Kraljević Marko bio borac za slobodu, a, s druge strane, da li je zlosrećni Vuk Branković uistinu izdao kneza Lazara (Hrebeljanovića) u bici na Kosovu polju 15. (28) juna 1389. godine?\nIza epskog i izmaštanog imena Kraljevića Marka krije se niko drugi do sasvim stvarna istorijska ličnost pod imenom Marko Mrnjavčević. Marko, ili kako ga istorija pamti "kralj Marko", rođen je oko 1335. godine. Njegovi roditelji bili su znameniti kralj Vukašin, jedan od istaknutih velikaša na dvoru poslednjeg Nemanjića, cara Stefana Uroša V Nejakog (1355–1371), i Alena (u narodnoj poeziji poznata pod imenom Jevrosima).\nVukašinova kraljevska, pa samim tim i potonja Markova titula bile su delom problematične usled toga što je Vukašinovo preuzimanje kraljevskog dostojanstva bilo neposredna posledica naglog i ubrzanog slabljenja centralne vlasti u vreme poslednjeg Nemanjića koji se nalazio na srpskom carskom prestolu.\nNo, kako bilo da bilo, kralj Vukašin i njegov brat despot Jovan Uglješa tragično su postradali u bici na Marici krajem septembra 1371. godine. Ubrzo (tačnije 4. decembra 1371. godine) prirodnom smrću, ali u izuzetno ranim godinama (vladar je imao svega 34 godine), iznenada je preminuo i poslednji monarh iz dinastije Nemanjić, car Stefan Uroš V Nejaki.\nNakon poraza i očeve pogibije u bici na Marici, Vukašinov sin Marko preuzeo je upravljanje nad najvećim delom očevih oblasti, koje su obuhvatale prostranstva današnje zapadne Makedonije, Kosova i Metohije. Iznenađujuće, osmanski vazal postao je, kako je to u svom naučnom radu pod naslovom "Osmanlijski pohod iz 1385: njegov pravac i ciljevi" utvrdio prof. dr Boban Petrovski, tek 1385. godine - punih četrnaest godina nakon pogibije njegovog oca u bici na Marici, okončane potpunim porazom srpskih snaga.\nKraljević Marko i Vuk Branković\nTokom tih četrnaest godina znatan deo oblasti, koje su do tada bile pod vlašću Mrnjavčevića oružjem su razgrabili okolni srpski oblasni gospodari, među kojima su se nalazili i posebno isticali Vuk Branković, knez Lazar (Hrebeljanović) i Đurađ I Balšić.\nNakon što su mu susedne moćne srpske velmože otele nekoliko njegovih oblasti i velikih gradova, poput Prištine i Skoplja, kralj Marko se povukao u Prilep, iz koga je nastavio da upravlja svojom teritorijalno desetkovanom "kraljevinom".\nOsim brojnih izazova koji su se manifestovali u političkoj i vojnoj sferi, kralj Marko nije imao mnogo sreće ni na privatnom, porodičnom planu. O tome govori i činjenica da je u jednom trenutku, čak, oterao i sopstvenu suprugu Jelenu, a na svoj dvor doveo tada već uveliko udatu Teodoru, koju je docnije, zbog oštrog negodovanja supruginog oca, morao da vrati njenom mužu i da se, istovremeno, nakani da sebi ponovo prizove Jelenu.\nNaposletku, kralj Marko smrtno je stradao u bici na Rovinama, do koje je došlo sredinom maja 1395. godine, kada je osmanski sultan Bajazit I Munjeviti (1389–1402) ušao u oružani sukob sa vlaškim vojvodom Mirčom Starijim (1387–1437).\nČak trojica istaknutih srpskih velikaša koji su u to vreme bili osmanski vazali, a to su bili knez i potonji despot Stefan Visoki (1389–1427), kralj Marko i Konstantin Dragaš (oko 1379–1395), učestvovali su u toj znamenitoj bici na strani Osmanlija. Kralj Marko i Konstantin Dragaš nisu preživeli bitku, već su stradali srčano se boreći pod barjakom moćnog i surovog osmanskog sultana.\nTRI ŽENIDBE I ĆERKA IRENA Sve što niste znali o Kraljeviću Marku\nBitkom na Rovinama, 1395. godine, bio je okončan ovozemaljski život Kraljevića Marka, istorijski ne izrazito značajnog oblasnog gospodara koji je vremenom postao osmanski vazal, ali je njegovom smrću počinjalo svojevrsno epsko-mitološko bitisanje ove istorijske ličnosti u pretpostavljenoj večnosti, odnosno u narodnoj pesmi, tradiciji i našem zajedničkom pamćenju.\nOvaj svojevrsni kralj bez stvarne kraljevine, u decenijama i vekovima koji su usledili, u očima bezbrojnih generacija svojih sunarodnika, nakon smrti postao je arhetip junaka, plemenitog i požrtvovanog borca za slobodu, branitelja ugnjetenih i beskompromisnog protivnika osmanskim zavojevačima.\nSve ono što nije bio tokom svog ovozemaljskog života, kralj Marko je postao u sferi kolektivnog sećanja, epike, narodne tradicije, legendi i mitologije. Postepeno je prerastao u Kraljevića Marka, u svojevrsni nepatvoreni simbol junaštva, rodoljublja i otpora osmanskom (ali, simbolično, i svakom drugom) zavojevaču.\nNjegova epska sudbina istovremeno se nalazi u delimičnom saglasju, ali i u suprotnosti sa njegovim stvarnim, istorijskim životopisom. On se, kao junak narodnih epskih pesama i docnijih drugih književnih sastava, pojavljuje u obe navedene epohe, kojima osnovno razmeđe predstavlja Marička bitka. Međutim, epski Kraljević Marko, za razliku od istorijskog, ni u jednoj ni u drugoj epohi (ni u vremenu srpske vlasti, kao ni u razdoblju osmanske dominacije) nije igrao nekakvu sporednu ili manje značajnu ulogu.\nNarodna epika vremenom je otklonila tešku istorijsku koprenu sa njegove stvarne ličnosti i učinila ga glavnim junakom, svojevrsnim arhetipom heroja, ratnika i rodoljuba svoga doba, što je on u dubljem, poetskom smislu zaista možda i bio.\nTako je postepeno nastajao jedan posve jedinstven fenomen u istoriji kulture kod Srba koji je, zahvaljujući bogatoj narodnoj mašti, jednog "kralja" sumnjivog vladarskog legitimiteta i istorijski ne prvorazredno značajnog velikaša vremenom preobrazio u junačkog, borbenog i nepokolebljivog Kraljevića.\nBez obzira na to da li Marka posmatramo kao kralja ili kraljevića, ne možemo se oteti snažnom utisku izazvanom delovanjem narodne s(a)vesti koja je sebi izmaštala arhetip junaka i borca za slobodu koji će tokom viševekovnog ropstva pod surovom osmanskom vlašću čuvati onu iskonsku iskru slobodarstva i rodoljublja međ Srbima.\nVIDEO: Kako je rakija pomogla Turcima da pobede u ratu


► STO: Ruski embargo na svinjsko meso iz EU nije u skladu sa pravilima\nPanel Svetske trgovinske organizacija (STO) ocenio je danas da ruski embargo na svinjsko meso iz Evrope, na snazi od 2014, nije u skladu sa pravilima međunarodne trgovine.\nMoskva je u januaru uvela embargo na uvoz evropskog svinjskog mesa posle slučajeva afričke svinjske kuge u Litvaniji i Poljskoj.\nZbog ove odluke Moskve, Evropska unija je uložila žalbu pred STO 27. jula 2014. godine.\nU danas objavljenom zaključku panela navodi se da zabrana nije u skladu sa sporazumom o primeni sanitarnih i fitosanitarnih mera.\nU izveštaju se navodi da je Evropska unija 2014. godine pokazala da "postoje oblasti u okviru njene teritorije, izvan Estonije, Letonije, Litvanije i Poljske, u kojima nije bilo slučajeva afričke svinjske kuge".\nSTO navodi da obe strane imaju 60 dana da se žale na ovu odluku.\nSvetska trgovinska organizacija /\nruski embargo /\nOrganizacija zemalja izvoznica nafte (OPEK) i Rusija žele da nastave razgovore o rešavanju krize na tržištu nafte zbog pada cena i pandemije koronavirusa, ali je sastanak o tome, predviđen za ponedeljak, verovatno biti odložen.


O tome da li će u narednoj sezoni srpski reprezentativac igrati u Liverpulu ili ne, odluku je doneo Jirgen Klop.\nKako prenosi "Liverpul eho", generalni menadžer Herte Mihael Prec održao je nekoliko sastanaka sa Klopom, trenerom Crvenih, kako bi osigurao da Marko Grujić i posle ovog leta ostane u berlinskoj ekipi, na pozajmici kao i do sada. I, Klop je "presekao" - naš reprezentativac će i u sezoni 2019/2020 igrati na pozajmici u berlinskom klubu!\nBundesligaš je bio i ostao veoma zainteresovan da zadrži 23-godišnjeg reprezentativca naše zemlje, koji je postigao pet golova i zabeležio 23 nastupa u minuloj sezoni, u kojoj su ga neke povrede omele da bude još impresivniji.\nHerta, kao 11. tim nemačkog prvenstva, ne može da sebi priušti 20 miliona funti (oko 24 miliona evra) da bi otkupila Grujića od kluba sa Enfilda, ali je Prec uspeo da ubedi Klopa da se pozajmica produži i time srpski vezista stasa u još boljeg fudbalera.\n"Mi smo bili ubeđeni da će Grujić napredovati ako ostane još jednu sezonu u Berlinu i dostići nivo na kome je Liverpul. I sam Marko je želeo da ostane kod nas", rekao je Prec.


Julie Bishop: Rio Tinto ima ozbiljan posao u Srbiji | Gde Investirati\nMinistar rudarstva i energetike Aleksandar Antić sastao se u Vladi Srbije, sa ministarkom spoljnih poslova Australije, Julie Bishop.\nNa sastanku, koji je održan u okviru zvanične posete ministarke Bishop Beogradu, konstatovano je da Srbija ima veliki interes za unapređenje političkih odnosa sa Australijom, kao i da će ova poseta doprineti i boljim sveukupnim ekonomskim odnosima ove dve zemalje.\nAntić je podsetio da Srbija ima veliki potencijal u sektoru rudarstva, ali i na značajno učešće autralijskog kapitala u rudarski kompanijama, a pre svega multinacionalne kompanije Rio Tinto, koja ima veliku aktivnost u okolini Loznice, gde u okviru projekta “Jadar”, vrši istraživanja jedinstvene mineralne kompozicije rude litijuma.\nTo predstavlja dodatni osnov za dalji razvoj saradnje dve zemlje u sektoru rudarstva a sve veće prisustvo australijskih kompanija na rudarskim konferencijama u Srbiji, govori u prilog tome da Srbija za njih postaje privlačno tržište.\n“Srbija ima dobar Zakon o rudarstvu i geološkim istraživanjima i ocenjena je kao sigurna i stabilna država za investiranje, što potkrepljuje činjenica da se u sektoru rudarstva, kompanije odlučuju na dugoročna ulaganja i da je Srbija, otpočinjanjem projekta Jadar, zadobila poverenje inostranih investitora“, ocijenio je ministar Antić i dodao da naša država u oblasti rudarstva pravi win-win kombinaciju, što je u interesu kako Sbije, tako i stranih ulagača.\nBishop je konstatovala je da je Srbija viđena kao kao stabilna demokratska država sa razvijenim institucijama i slobodnim tržištem.\n“Rio Tinto je socijalno i bezbednosno odgovorna kompanija, projekat “Jadar” je nalazište svetske klase i ukoliko se realizuje, moći će da zadovolji značajan deo svetske proizvodnje za litijumom i boratima. Ta kompanija spada u svetske lidere po eksploataciji ruda a potpisivanje predviđenog Memoranduma o razumevanju bi dao dodatni zamah ekonomskoj razmeni dveju zemalja”, naglasila je Julie Bishop.\nMinistar Antić zaključio je da australijske kompanije te standarde poštuju i primenjuju na srpskom tržištu, kao i da je srpska strana zainteresovana da svoje potencijale stavi na raspolaganje tamošnjim firmama, i podsetio da u ovom trenutku postoji oko 100 značajnih polja na kojima se vrše istraživanja.\nPrevious Dinar miruje, kurs u ponedeljak 120,1670 dinara\nNext Brexit i izbor Macrona promenili pogled Merkelove na EU\nTags Aleksandar AntićAustralijaJulie BishopRio TintorudarstvoSrbija


NACRT ZAKONA O FINANSIRANJU LOKALNE SAMOUPRAVE: PREDVIđENA JE PRERASPODELA PRIHODA IZMEđU REPUBLIčKOG I BUDżETA LOKALNIH SAMOUPRAVA OD OSAM MILIJARDI DINARA U KORIST REPUBLIKE. PLANIRA SE POTPUNO UKIDANJE KOMUNALNE TAKSE ZA ISTICANJE FIRME I EKOLOšKE TAKSE, DOK ćE TAKSA ZA MOTORNA VOZILA UMESTO OPšTINAMA, IćI U DRżAVNU KASU. PREDVIđENO JE DA ćE OPšTINAMA OD NAPLAćENOG POREZA NA ZARADE, UMESTO 80 ODSTO, OSTAJATI 50 ODSTO SREDSTAVA\nNamera države da ubuduće smanji transfere lokalnim samoupravama za čak osam milijardi dinara ujedinila je čelnike svih opština bez obzira na to kojoj političkoj opciji pripadali.\nJednostavno ni jednoj opštini ne odgovora da joj država "zavuče ruku" u lokalnu kasu i uzme ono čime su one proteklih nekoliko godina raspolagale. Nacrt zakona o finansiranju lokalne samouprave predvideo je "udar" na opštinske budžete i pokušava da ih vrati na mesto gde su bile 2011. godine, kada je uvedena decentralizacija, koja im je donela više novca nego što su pre toga imale.\nPrema pomenutom Nacrtu zakona, o kojem javna rasprava traje do 23. decembra 2015. godine, lokalne samouprave bi umesto sadašnjih 80 odsto prihoda na zarade dobijale 50 odsto, firmarine koje sada ubiraju opštine bile bi ukinute, kao i eko taksa za motorna vozila. Istina, firmarine, eko-takse i lokalne takse na motorna vozila bile bi ukinute od 1. januara 2017. godine, pa je opštinama sugerisano da ih u međuvremenu ugrade u poreze na imovinu.\nPredsednik Stalne konferencije gradova i opština (SKGO), Zoran Perišić, smatra da bi novi način finansiranja značajno narušio i onako teško funkcionisanje lokalnih samouprava. On pri tome tvrdi da je suma koja se pominje da je potrebno da se vrati u budžet države - dakle oko osam milijardi dinara - već vraćena prethodnom izmenom Zakona o finansiranju lokalne samouprave ("Sl. glasnik RS", br. 62/2006, 47/2011, 93/2012, 99/2013 - usklađeni din. izn., 125/2014 - usklađeni din. izn. i 95/2015 - usklađeni din. izn. - dalje: Zakon).\nPo mišljenju Saše Paunovića, nekadašnjeg predsednika SKGO i sadašnjeg predsednika opštine Paraćin, pogrešna je i teza da opštine imaju veliki suficit, jer mnoge lokalne samouprave zapravo imaju velika dugovanja.\n- Predlagač zakona sada predviđa i smanjenje transfera opštinama, i ukidanje preostalih firmarina. Dakle, velike kompanije koje posluju u opštinama više neće plaćati te namete, a takozvane ekološke takse za zagađivače se ukidaju. Zakonodavac, sa druge strane, predviđa da opštine nastalu rupu pokriju tako što će porez na imovinu povećati za 30 odsto. Dakle, mi treba da oslobodimo plaćanja firme koje imaju veliki promet, strane kompanije koje profit iznose iz zemlje, a da opteretimo građane. To jednostavno nije fer - ističe Paunović.\nSlobodan Krstović iz Nacionalne alijanse za lokalni i ekonomski razvoj (NALED) smatra, pak, dobrim predlog da se ukinu firmarine tvrdeći da su one u poslednje vreme visoke.\n- Firmarine su podignute u poslednje vreme i to najviše pogađa velike kompanije, poput telekomunikacionih. Većina opština je tu naknadu koja bi trebalo da bude ukinuta, podigla, ali su one i dalje u zakonskom okviru, odnosno nisu veće od deset prosečnih zarada. U zavisnosti od opštine do opštine, dva do pet odsto svakog lokalnog budžeta punilo se zahvaljujući firmarinama. I NALED podržava ukidanje firmarina, kao i velikog broja drugih parafiskalnih nameta, ali lokalne samouprave se sa razlogom bune zbog toga što će ovim zakonom umesto dosadašnjih 80 u opštinske budžete ići svega 50 odsto poreza na zarade - ocenjuje Krstović.\nMinistarstvo finansija na sve to odgovara da su predviđena rešenja pravednija od postojećih - i za lokalnu samoupravu i za privredu. Cilj zakonskog akta je, pojašnjavaju, uvođenje odgovornijeg odnosa naplate prihoda opštinama i gradovima, jer bi se time, smatraju u Ministarstvu, stvorio fiskalno odgovoran i održiv sistem javnih finansija uz predvidljivost lokalnih dažbina za obveznike. U resornom ministarstvu podsećaju i da je izmenama Zakona 2011. godine Republika ostala bez oko 40 milijardi dinara, a da nadležnosti nisu istovremeno prenesene na nivo lokalne samouprave.\n- U prvih deset meseci ove godine, lokalne samouprave imale su višak novca, odnosno suficit, za razliku od Republike koja je u istom periodu imala deficit. Tih osam milijardi dinara približno je jednak iznos suficitu koji lokalne samouprave ostvaruju godišnje. U ovoj i prethodnih godina, više od 90 od ukupno 145 lokalnih samouprava imalo je više novca. Suficit u lokalnim samouprava prošle godine bio je 3,7 odsto ukupnih prihoda, a ove oko 4,1 odsto - tvrde u Ministarstvu finansija.\nPo računici Ministarstva, kompenzovanje izgubljenih prihoda koje donosi Nacrt zakona trebalo bi da se dobije blagom korekcijom stope poreza na imovinu. Po njima, ukupan iznos dažbina koje privreda plaća će tako ostati na istom nivou, ali će sistem biti stabilniji, a sve to će doprineti i još boljem plasmanu Srbije na međunarodnim listama konkuretnosti.\nZa ekonomistu Milojka Arsića, koji je 2011. godine smatrao da je odluka o decentralizaciji finansija na lokalni nivo pogrešna, ponuđena rešenja su zapravo uspostavljanje "neke vrste ravnoteže".\n- Decentralizacija je tada bila u funkciji prikupljanja političkih poena - objasnio je Arsić. - Mi smo radili istraživanja i zaključili da su novac, koje su lokalne samouprave tada dobile, umesto za investicije, koristile za povećanje plata, nova zapošljavanja i subvencije. Međutim, nije dobro da se takve promene sprovode preko noći, kao što je to bilo 2011. godine. I sada će biti teško da se bez potresa lokalnim samoupravama oduzmu prihodi koje su tada dobili.\nZAKON O FINANSIRANJU LOKALNE SAMOUPRAVE ("Sl. glasnik RS", br. 62/2006, 47/2011, 93/2012, 99/2013 - usklađeni din. izn., 125/2014 - usklađeni din. izn. i 95/2015 - usklađeni din. izn.)\nIz Člana 15a


Na Beogradskom univerzitetu formiran je Resursni centar za studente sa hendikepom. U okviru Studentskog centra na Novosadskom univerzitetu funkcioniše služba za studente sa invaliditetom. Ministarstvo prosvete i grad Beograd obezbeđuju posebne stipendije za studente sa invaliditetom.\nStudenti sa invaliditetom na Novosadskom univerzitetu su oslobođeni plaćanja svih troškova studija. Više informacija o ovim podsticajnim merama za izjednačavanje mogućnosti za studente sa invaliditetom mogu se dobiti u pomenutim centrima, Ministarstvu prosvete, nadležnom gradskom sekretarijatu.\nObrazovanje odraslih ostvaruje se putem predavanja, obuka, kurseva, seminara, radionica, tribina, savetovanja i drugih oblika učenja i obrazovanja. Obrazovanje odraslih može se izvoditi: redovnom nastavom, konsultativno-instruktivnim radom, dopisno-konsultativnom nastavom, praktičnim radom, nastavom na daljinu i na drugi primeren način.\nObrazovanje odraslih ostvaruju:\nSprovođenje programa obrazovanja odraslih, redosled nastave pojedinih predmeta, modula ili predmetnih oblasti, način i oblici proveravanja znanja, napredovanje i drugo prilagođava se specifičnostima, potrebama i mogućnostima polaznika i kandidata. Osobama sa invaliditetom koje pohađaju programe obrazovanja odraslih obezbeđuje se pristupačnost programa i neophodna individualizovana razumna prilagođavanja.\nProgrami obrazovanja odraslih prilagođeni su uzrastu, prethodnom obrazovanju, znanju, veštinama i sposobnostima odraslih u skladu sa utvrđenim ishodima, a namenjeni su između ostalog i obrazovanju odraslih lica sa smetnjama u razvoju i sa invaliditetom.\nZakon o osnovama sistema obrazovanja i vaspitanja („Službeni glasnik RS“, br. 72/09 i 55/2013)\nZakon o predškolskom obrazovanju i vaspitanju („Službeni glasnik RS“, br. 18/10)65\nZakon o osnovnoj školi („Službeni glasnik RS“, br. 55 /2013)\nZakon o srednjoj školi („Službeni glasnik RS“, br. 55 /2013)\nZakon o obrazovanju odraslih („Službeni glasnik RS“, br. 55 /2013)\nZakon o visokom obrazovanju („Službeni glasnik RS“, br. 76/05, 97/08)66


ZVONKO MARIC ZVONKO MARIC » O zivotu jednog vrhunskog fizicara i izuzetne licnosti - Zvonka Marica\nOKTOBAR 16TH, 2020\nDanas se navršava 14 godina od smrti akademika Zvonka Marića. Prelistavam “ Ogled o fizičkoj realnosti“ i po ko zna koji put postavljam sebi pitanje da li savremena fizička misao kod nas na odgovarajući način nastavlja da prati delovanje Zvonka Marića. Uvek optimista, verujem da je tako iako su standardi koje je on postavio izuzetno visoki. Da li dovoljno radimo?- ostaje odgovornost svakog ko se bavi fizikom. Uticaj celokupnog stvaralaštva Zvonka Marića je veliki i istovremeno predstavlja snažan podsticaj razvoju ne samo fizičke već i celokupne savremene naučne misli u Srbiji. Oni koji poznaju delo ovog velikana znaju kolika je odgovornost ali i čast baviti se naukom u svakom smislu. Popularizacija nauke je danas izuzetno važna i zato je naša dužnost da to radimo neprekidno i da i na taj način nastavimo delovanje Zvonka Marića.


Veliko interesovanje investitora za dinarske obveznice Erste Banke, tražnja premašila ponudu – Bankar.rs\nHome/BANKE/DOMAĆE BANKE/Veliko interesovanje investitora za dinarske obveznice Erste Banke, tražnja premašila ponudu\nDruga po redu emisija dugoročnih dinarskih obveznica Erste Banke uspešno je završena, a interesovanje investitora premašilo je sva očekivanja.\nTokom trajanja javne ponude realizovan je upis i uplata obveznica u vrednosti od 3,87 milijardi, čime je ponuđeni obim emisije od 3,5 milijardi dinara premašen za više od 10 odsto. U okviru emisije namenjene profesionalnim investitorima, izdato je 350.000 obveznica pojedinačne nominalne vrednosti 10.000 dinara, sa rokom dospeća od dve godine i jedan dan, i varijabilnom kamatnom stopom koja iznosi tromesečni BELIBOR plus 1%.\n„Verovali smo da će ponuđeni uslovi privući investitore, a veliko interesovanje i lista onih koji su odlučili da ulože u obveznice Erste Banke govori u prilog tome da nas tržišni učesnici percipiraju kao stabilnu i perspektivnu banku”, izjavio je Slavko Carić, predsednik Izvršnog odbora Erste Banke.\n„Pored toga što smo obezbedili stabilne i dugoročne izvore finansiranja u domaćoj valuti i dalju diversifikaciju izvora sredstava Banke, pokazali smo da postoji interesovanje za ulaganje u korporativne hartije od vrednosti u dinarima, što je veoma značajno za dalji razvoj domaćeg tržišta kapitala”, dodao je Carić.\nErste banka Interesovanje obveznice\nLjajić i Šib: Robna razmena Nemačke i Srbije premašila 4,9 milijardi evra


A. J. 26. decembra 2021. 08:16\nMuškarac koji je na Božić uhapšen na posedu koja pripada zamku Vindzor, gde je boravila britanska kraljica Elizabeta Druga sa članovima kraljevske porodice, kod sebe je imao samostrel, navode britanski tabloidi.\nBritanski “San” i “Dejli mejl” izveštavaju da izvori sugerišu da je muškarac bio naoružan samostrelom i da je koristio merdevine od užadi da se popne na metalnu ogradu, ali policija je odbila da otkrije šta je on tačno nosio.\nBritanska policija saopštila je juče da je uhapsila 19-godišnjeg muškaraca iz Sauthemptona zbog ugrožavanja bezbednosti na imanju zamka Vindzor, gde kraljica Elizabeta provodi Božić.\n„Muškarac je uhapšen zbog sumnje da je provalio unutar zaštićene lokacije i posedovanja ofanzivnog oružja. On je u ovom trenutku u pritvoru“, saopštila je načelnica policije doline Temze Rebeka Mirs, preneo je Rojters.\nOna je naglasila da su bezbednosne procedure pokrenute u trenutku kada je čovek stupio na posed i da nije ušao ni u jedan objekat, a da su o incidentu obavešteni članovi kraljevske porodice koji slave Božić u Vindzoru, dok policija insistira da je istraga u toku i da „nema nikakve dodatne opasnosti“.


Kondoliza Rajs brani Rusiju od Trampovih sankcija - Sputnjik Srbija\n15:24 11 Avgust 2020\nKondoliza Rajs brani Rusiju od Trampovih sankcija\n12:20 02.08.2019 Preuzmite kraći link\nBivša državna sekretarka SAD Kondoliza Rajs protivi se uvođenju novih sankcija Rusiji, jer uskoro neće ostati niko i ništa što već nije obuhvaćeno ograničavajućim merama.\n„Problem sa dodatnim sankcijama je u tome što uskoro neće ostati prostora da se uvedu nove ograničavajuće mere. Ja podržavam režim sankcija protiv predsednika Vladimira Putina i njegovog okruženja, koji su odgovorni za Krim, ali postoji i druga, mlada Rusija“, istakla je ona.\nRajsova je ukazala na to da u Rusiji žive mladi ljudi drugačijeg mišljenja, koji vode svoju decu u „Mekdonalds“ i koji žele bolji život.\n„Nadam se da nećemo uvesti takve sankcije koje će ograničiti mlade ljude iz Rusije da posete Zapad“, dodala je ona u intervjuu za ukrajinski list „Novo vreme“.


Hanau | Tuzlanski.ba\nDevet osoba je ubijeno u dva napada na nargila barove u njemačkom gradu Hanau, nedaleko od Frankfurta. Njemačke vlasti kazale su da je napadač bio 43-godišnji Njemac i da dosad sve ukazuje na to da…\nU stravičnom masakru, koji je u njemačkom gradu Hanau počinio Tobias R, ubijen je dvadesetogodišnji Hamza Kurtović, čiji su roditelji porijeklom iz Prijedora, potvrdili su članovi porodice nesrećnog mladića. Prvi pucnji su se čuli oko 22 sata u nargila…\nOsumnjčeni za pucnjavu na dva nargila bara u Njemačkoj, u kojoj je ubijeno devet osoba i koji je potom izvršio samoubistvo, ostavio je oproštajno pismo u kojem izražava ekstremno desničarske poglede. Njemački list “Bild” takođe…\nMasakr u Njemačkoj: Osam osoba ubijeno u dva nargila bara, napadači u bijegu\nNajmanje osam osoba ubijeno je u pucnjavi u centru njemačkog grada Hanau u kojem živi oko 98.000 stanovnika, pet osoba je ranjeno, javlja njemački Bild. Prema nezvaničnim informacijama, u pitanju su dva ista napadača i…


Svetska vojna potrošnja dostigla najviši nivo od Hladnog rata - Dijalog.net\nNaslovna Politika Svetska vojna potrošnja dostigla najviši nivo od Hladnog rata\nStokholm, 27. april 2020. – Svetska vojna potrošnja dostigla je 2019. godine najviši nivo od Hladnog rata, a na čelu porošnje su SAD, pokazuje izveštaj Stokholmskog međunarodnog instituta za istraživanje mira (SIPRI).\nSrbija je povećala vojnu potrošnju za 43% i najviše je izdvajala za vojsku među državama Zapadnog Balkana, navodi se u izveštaju.\nUkupna vojna potrošnja u svetu tokom 2019. godine uvećana je za 3,6% u odnosu na 2018. i iznosi 1.917 mlijardi dolara što je najviše godišnje povećanje od od 2010, navodi SIPRI.\n“Vojna potrošnja dostigla je najviši nivo od kraja Hladnog rata” u 1989. godini, rekao je za Frans pres Nan Tijan, istraživač stokholmskog instituta.\nNajveći vojni budžet je budžet SAD, koji je porastao 5,3% 2019. godine na 732 milijarde dolara, odnosno 38% svetskih vojnih rashoda.\nPosle sedam godina pada vojni rashodi SAD ponovo su počeli da rastu 2018. godine.\nIza SAD je Kina sa 261 milijardom dolara, odnosno povećanjem od 5,1% za godinu dana, i Indija sa 71,1 milijardom dolara, odnosno godišnjim povećanjem od 6,8%.\nMada su tokom poslednjih 25 godina izdaci Kine za vojsku pratili ekonomski rast zemlje te investicije takođe odražavaju kinesku ambiciju da ima vojsku svetske klase, rekao je Nan Tijan.\n“Kina je otvoreno rekla da u suštini želi da bude konkurent SAD-u kao vojna super sila“, rekao je on.\nTaj rast kineske vojne potrošnje objašnjava i rast Indije, navodi SIPRI.\n“Tenzije i rivalitet Indije prema Pakistanu i Kini su među odlučujućim faktorima rasta vojnih rashoda” zemlje, rekao je Simon Vezeman, takođe istraživač u Institutu, navodi se u saopštenju.\nVodećih pet država po vojnim ulaganjima su SAD, Kina, Indija, Rusija i Saudijska Arabija, i tih pet država zajedno čine čak 62% globalne vojne potrošnje.\nNemačka koja je sedma po vojnim ulaganjima iza Francuske zabeležila je najveći rast među prvih 15 zemalja po vojnim ulaganjima. Vojni rashodi Nemačke su porasli 10% 2019. godine na 49,3 milijarde dolara, delimično zbog percepcije povećanje ruske pretnje, navode autori izveštaja.\nIako je poslednjih godina ubrzan rast vojne potrošnje ta tendencija mogla bi da se preokrene zbog pandemije novog korona virusa koja je pogodila svetsku privredu, ocenio je Tijan.\nU vreme kada se svet kreće ka potencijalnoj recesiji Nan Tijan smatra da vlade treba da preispitaju svoje vojne izdatke naspram sektora kao što su zdravstvo i obrazovanje.\n“Vrlo je verovatno da će to imati realan efekat na vojne rashode“, rekao je Tijan.\nOn je dodao da istorija pokazuje da smanjenje vojnih rashoda u kontekstu krize nikad ne traje dugo.\n“Moglo bi da se dogodi da (vojni) rashodi padaju od jedne do tri godine a zatim da bude novi porast u godinama koje slede“, rekao je on, prenosi Euractiv.\nPrethodno Austrija traži dodatno ublažavanje EU pravila o državnoj pomoći\nSledeće Evropski sud za ljudska prava odustao od privremene mere protiv Srbije\nTop Tags Civilno društvo evropske integracije Srbija i Evropska unija mediji Vlada Republike Srbije lokalna samouprava ljudska prava Evropska komisija OCD mladi Društvo vladavina prava Evropska unija konkurs istraživanje


RTS :: Upravljački tim odbacio navode Zerija\nPolitika Upravljački tim odbacio navode Zerija\nUpravljački tim odbacio navode Zerija\nsreda, 11. jul 2018, 10:23 -> 10:30\nUpravljački tim za uspostavljanje Zajednice srpskih opština (ZSO) odbacio je kao netačno pisanje prištinskih medija da je taj tim predao privremenim prištinskim institucijama Nacrt statuta Zajednice srpskih opština na Kosovu i Metohiji i ističu da su im samo prosledili izveštaj o njihovom dosadašnjem radu.\nU saopštenju Upravljačkog tima se navodi da se taj izveštaj, inače, redovno dostavlja posredstvom nadležnog Ministarstva administracije lokalne samouprave, radi informisanja o dinamici aktivnosti tog tima.\nPrištinski Zeri, pozivajući se na izvore i iz kosovske vlade piše da je Upravljački tim privremenim prištinskim institucijama predao nacrt statuta ZSO, koji je, kako kažu, u surotnosti sa kosovskim zakonima i preporukama kosovskog ustavnog suda, te da zbog toga on neće biti prihvaćen.\nIzvori iz kosovske vlade su navodno za Zeri potvrdili da je Upravljački tim sastavio, kako navode, protiustvani i protivzakonski nacrt za Asocijaciju/ZSO i da je to razlog što ga neće prihvatiti.\n"Poslove na izradi nacrta statuta Zajednice obavlja u skladu sa mandatom koji mu je poveren briselskim dogovorima i radni tekst nacrta će predstaviti, onako kako je predviđeno, u Briselu, prvo odborima za imlementaciju Beograda i Prištine, a zatim i u dijalogu na visokom nivou", navodi se u saopštenju.\nDodaje se da se Upravljački tim u svom radu oslanja na rezultate briselskog dijaloga i Evropsku povelju o lokalnoj samoupravi, o čemu je na jučerašnjem sastanku obaveštena i delegacija Misije OEBS-a.\n"U dosadašnjem radu imali smo razgovore sa nizom strukovnih ekspertskih grupa, predstavnicima lokalnih samouprava, kao i resornih ministarstava, i kao stručno telo, sa jasno definisanim mandatom i ovlašćenjima, smatramo da je svaki pokušaj politizacije naših aktivnosti kontraproduktivan i da šteti procesu dijaloga Beograda i Prištine", stoji u saopštenju.\n1 Đurić Prištini: Dalje ruke od našeg univerziteta\n2 Plasman albanske robe na KiM povećan za 61,2 odsto\n3 Usvojena ostavka Dragoljuba Simonovića, protest ispred Opštine\n4 Smajlović: Haški sud osnovan da bi se Srbi osudili za rat\n5 Zakon o finansiranju Vojvodine posle 10 godina na sednici parlamenta\nPrognoza sreda, 20. mart 2019.\nPSG sramota pravda Podrska Eto


Savremene tehnologije u službi zdravlja | Srbija Inovira\nDa li ste se nekada zapitali koliko bi vam personalizovan pristup zdravstvu pomogao? Organizacije okupljene u konzorcijum Laboratorija zdravstvenih tehnologija jesu i imaju predlog kako da dođemo do toga.\nJedan od sedam patenata registrovanih u Srbiji dolazi upravo iz domena zdravstvenih tehnologija. Upravo u tome leži snaga ovog ekosistema da stvara nove mogućnosti i inovacijama pretvori Srbiju u pravu malu fabriku inovacija u zdravstvu.\nNakon radionica i serije međusobnih sastanaka, grupa inovatora i naučnika spremna je da posveti naredne godine osmišljavanju aktivnosti, projekata i planova. Bioinženjeri, biolozi i mikrobiolozi će zajedno sa brojnim predstavnicima privrede raditi na pripremi terena za individualni pristup zdravlju koji će doneti velike promene u životu pacijenata.


Noć ukusa, 2. aprila 2022. na Palilulskoj pijaci - Dan u Beogradu\nNaslovna » Izlasci » Sajmovi » Noć ukusa, 2. aprila 2022. na Palilulskoj pijaci\nNoć ukusa, 2. aprila 2022. na Palilulskoj pijaci\nNeko drugi 29. mart 2022. Sajmovi Postavite komentar\nJavno komunalno preduzeće „Gradske pijace“ organizuje u subotu, 2. aprila 2022, treću gastronomsku manifestaciju Noć ukusa na Palilulskoj pijaci.\nOd 18.00 do 23.00, posetioce očekuje širok asortiman domaćih slatkih i slanih tradicionalnih proizvoda, ručno rađeni unikatni predmeti i prirodna kozmetika.\nOsim kupovine, posetioci će moći da degustiraju razne proizvode i da uživaju u bogatoj ponudi ugostiteljskih objekata na ovoj pijaci. Raznovrsnost sadržaja Palilulske pijace i manifestacije Noć ukusa nudi mogućnost nabavke različitih vrsta mesa, sireva, kolača, torti, sokova, vina i piva iz malih porodičnih radionica, kao i neprehrambene proizvode, kuhinjsku galanteriju i cvetne aranžmane.\nKako bi gastronomska manifestacija „Noć ukusa“ protekla u što prijatnijoj atmosferi, JKP „Gradske pijace“ je za svoje posetioce pripremilo dobar provod uz muzičke hitove u okviru di-džej programa.\nTagovigradske pijace izlasci noć ukusa palilulska pijaca proleće u beogradu sajmovi\nPrethodni Pozorišni repertoari – april 2022.\nSledeći Beogradska filharmonija: Premijera Bernštajnove kompozicije


RTCG - Radio Televizija Crne Gore - Nacionalni javni servis :: Otvoreno o NATO-u :: DPS još angažovanije do podrške građana\nNATO INTEGRACIJE 29. 01. 2014. 19:47 >> 11:31 5\nDPS još angažovanije do podrške građana\nPristupanje NATO-u za ukupno crnogorsko društvo je najbolji, najefikasniji i najisplativiji način trajnog očuvanja bezbjednosti, teritorijalnog i državnog integriteta, konstatovao je Glavni odbor Demokratske partije socijalista. GO DPS-a je naglasio da pristupanje NATO-u obezbjeđuje dugoročnu političku i ekonomsku stabilnost.\n„Opredjeljenje DPS-a, kao partije koja je među prvima definisala pristupanje NATO kao jedan od svojih strateških programskih prioriteta, jeste da kroz širok dijalog sa svim građanima, bez obzira na političko opredjeljenje, predstavi sve benefite koje donosi članstvo u ovoj alijansi i da pruži utemeljene argumente i odgovore na svako pitanje“, navodi se u saopštenju objavljenom nakon sjednice kojom je predsjedavao predsjednik DPS-a Milo Đukanović.\nKao najbolje organizovana politička stranka u ovom dijelu Evrope i stranka koja uživa dominantno povjerenje crnogorskih građana, DPS se, kako se navodi, opredijelila da kroz još veći angažman svoje partijske infrastrukture doprinese obezbjeđivanju kontinuiranog demokratskog dijaloga i pune podrške građana za pristupanje NATO, u kome će Crna Gora imati jednaka prava kao i sve ostale države članice saveza, najrazvijenije države svijeta.\n„Glavni odbor je donio odluku da Predsjedništvo napravi akcioni plan učešća Demokratske partije socijalista u procesu jačanja podrške građana NATO integraciji Crne Gore“, zaključuje se u saopštenju.\nCrna Gora - NATO DPS\nOpštinske izborne konferencije prilika za nove ideje\n06. 05. 2019. 7\n"Performansi da budu kreativniji"\n12. 04. 2019. 18


"Blic": Dogovor opozicije o 30 ciljeva, uskoro potpis - B92.net\nBeograd -- Lideri Saveza za Srbiju postigli dogovor o 30 programskih ciljeva oko kojih æe se opozicija ujediniti, Potpis na sporazum do kraja jula, piše "Blic".\nIzvor: Beta, Tanjug petak, 20.07.2018. | 06:51 -> 08:50\nPo navodima lista, sastanku na Zlatiboru na kom je postignut dogovor o zajednièkom nastupu opozicije prisustvovali su Dragan Ðilas, lider Narodne stranke Vuk Jeremiæ, predsednik Demokratske stranke Zoran Lutovac, lideri Zdrave Srbije i Levice Srbije, Milan Stamatoviæ i Borko Stefanoviæ.\nPrema tvrdnjama neimenovanog izvora lista, okosnica funkcionisanja Saveza za Srbiju ticaæe se izbornih uslova, slobode medija, borbe protiv siromaštva, ali i rešavanja odnosa sa KiM.\n"Blic" navodi da su opozicioni lideri razgovarali više od èetiri sata. Za razliku od ranijih susreta, napominje list, ovog puta su na sastanku bili i Boško Obradoviæ iz Dveri i Miloš Jovanoviæ iz DSS, ali u neformalnom delu susreta.\n"Najviše razgovora je bilo o izbornim uslovima, slobodi medija, borbi protiv siromaštva i rešavanju odnosa sa KiM. Ako ne bude fer osnova za izbore, nije iskljuèeno da æemo ih bojkotovati", rekao je neimenovani sagovornik lista. Kako je dodao, na sastanku se govorilo i o tome kada æe biti potpisan sporazum o formiranju saveza, ali i precizirani detalji 30 programskih ciljeva.\n"Što se tièe DSS, utisak je da se slažu oko veæine stvari", naglasio je on.\n"Blic" tvrdi da æe Dveri biti deo Saveza, dok je pozicija DSS i dalje nerašèishena. Navodi i da je deo novog opozicionog saveza trebalo da bude i Pokret slobodnih gradjana Saše Jankoviæa, ali da je on najavio da æe "dati Srbiji pravi gradjanski evropski odgovor", kao i da "Srbiji treba jasna gradjanska opcija, funkcionalan dogovor proevropskih organizacija, grupa i pojedinaca".


Vučić o protestima: U redu je dok je mirno - Sputnjik Srbija\n18:27 17 Februar 2020\nVučić o protestima: U redu je dok je mirno\n11:11 04.04.2017 (osveženo 11:33 04.04.2017) Preuzmite kraći link\nPremijer i novoizabrani predsednik Srbije Aleksandar Vučić rekao je u vezi sa protestom u Beogradu da je Srbija demokratska zemlja u kojoj svako ima pravo da iskaže svoje mišljenje i da je to u redu, sve dok je mirno.\n„Mi smo demokratska zemlja i svako ima pravo da bude srećan ili nesrećan zbog izbornih rezultata. Zamislite kada bih ja pozvao sve svoje pristalice da idemo da slavimo“, rekao je Vučić novinarima.\nPrema njegovim rečima, ko ima vremena neka protestuje, a on i vlada moraju da rade.\nProtest studenata u Beogradu, Novom Sadu i Nišu protiv izbornih rezultata (video)\nIzrazio je nadu da neodgovornost nekih političara, koji su ranije pozivali na nasilje, neće biti realizovani.\n„Sve to dok neko izražava stav da li je ’za‘ ili nije, dok je sve na vikanju, to je u redu i normalno“, poručio je on.\nNije, međutim, srećan zbog činjenice da je srušen „Zid plača“ ispred Narodne skupštine i najavljuje pomoć udruženjima sa Kosova i Metohije da ga ponovo naprave.\n„Ako bude problema sa finansijama, pomoći ćemo im. To nisu stvari kojima sam oduševljen“, naglasio je Vučić.\nNa pitanje o rezultatima izbora, rekao je da se čekaju konačni podaci, ali da očekuje da će osvojiti 56 odsto glasova.\nUkazao je da dolaze rezultati sa Kosova i Metohije, gde je dobio 80 odsto glasova.\nvučić, predsednički izbori u Srbiji


Grci dvojicu Rusa osudili na po 300 godina zatvora - BIGportal.ba\n24 Septembra, 2020 24 Septembra, 2020 060\nDvojica Rusa osuđeni su u Grčkoj na po 300 godina zatvora zbog ilegalnog transporta migranta, saopštio potpredsednik Komiteta UN za ljudska prava za Rusiju.\n“Alekseju Igumnovu i Nikiti Šeptalovu izrečena je zatvorska kazna u trajanju od 300 godina, za svakog od njih, zbog navodnog organizovanja krijumčarenja migranata u Grčkoj. Ta kazna jednaka je onoj od 20 godina zatvora u ruskom kaznenom sistemu,” rekao je Ivan Melkov.\n“Kada je brod stigao u neutralne vode, prišao im je drugi sa 60 migranata koji su se ukrcali na njihovu jahtu. I naši državljani su odlučili da ne mogu da ostave ove ljude na otvorenom moru i prepuste sigurnoj smrti, pa su ostali na brodu,” rekao je Melkov.\n“Vrlo često se dešava da se građani Turske ili EU oslobađaju sličnih optužbi, jer prema Konvenciji o trgovini ljudima, osoba koju je poslodavac obmanuo ili primorao nije kriva,” rekao je Melkov.\nUpucana dva policajca u Luisvilu na protestima zbog odluke suda o ubistvu Afroamerikanke\nMajami pred velikim finalom!\nD V 27 Oktobra, 2020 27 Oktobra, 2020\nSrpski nacionalni savjet: Srbi u Crnoj Gori ugroženi i kao manjinski, i kao relativno većinski narod\nFrancuska protjerala porodicu iz BiH koja je istukla ćerku zbog momka\nSrpska pjevačica bijesna poslije borbe sa korona virusom\nD 27 Oktobra, 2020 27 Oktobra, 2020\n27 Oktobra, 2020 27 Oktobra, 2020 0\n21 Oktobra, 2020 21 Oktobra, 2020 0\nUpozorenje dr Jankovića: Tok nije dobar, treći talas trajaće duže. Razmišljamo o pooštravanju mera\nM. 27 Oktobra, 2020 27 Oktobra, 2020


Tajanstvena grupa Bilderberg posle Srbije kreće i na Rusiju | Vestinet.rs\nPočetna FAKTI\tTAJANSTVENA GRUPA BILDERBERG POSLE SRBIJE KREĆE NA RUSIJU\nTAJANSTVENA GRUPA BILDERBERG POSLE SRBIJE KREĆE NA RUSIJU\nGrađani Evropske unije su nedavno glasali za nove članove Evropskog parlamenta, u dubokom ubeđenju da na taj način u skladu sa principima demokratije sami određuju svoju sudbinu i smernice evropske politike. Međutim sudeći po onome što je poznato o grupi Bilderberg, a pogotovo sudeći po svemu što se o njima tek nagađa – čini se da umesto evropskih birača to čini uski krug moćnika iz senke.\nDakle, pre nekoliko dana je okončan godišnji sastanak tajanstvene grupe Bilderberg, na kome je uzelo učešće oko 150 ljudi, i to pretežno političara, monarha i čelnika velikih svetskih kompanija, koji sigurno ne vladaju baš celim svetom, kako se za njih obično govori, ali svakako bez sumnje upravljaju njegovim velikim delom, i to prvenstveno Amerikom i Evropom.\nOtuda bi bilo zanimljivo da se u najkraćim crtama podsetimo – ko je grupa Bilderberg koja ima toliki uticaj na dešavanja u Evropskoj uniji, u koju stremi i Srbija?\nUkratko, radi se o neformalnoj grupi od par stotina moćnika iz sveta politike, medija i biznisa, koji se na skupovima strogo zatvorenog tipa sastaju u luksuznim hotelima i dvorcima da bi diskutovali o aktuelnim svetskim problemima i predlagali puteve njihovog rešenja.\nNaravno, to ne bi bilo ništa čudno, da se kojim slučajem njihovi predlozi i zaključci do sada nisu, na neki volšeban način, skoro u pravilu pretvarali u stvarnost, što više govori u prilog činjenici da se radi o stvarnim vladarima zapadnog sveta, nego što to govori o njihovim sposobnostima predviđanja budućnosti.\nKonkretno, grupa Bilderberg je raspravljala o Jugoslaviji uoči sukoba na balkanskim prostorima 1990-ih godina, isto kao i uoči bombardovanja Srbije, što blago rečeno predstavlja neprijatnu „koincidenciju“.\nTakođe, poznat je podatak da su sa Bilderberškom grupom bili povezani takoreći svi ljudi koji su bili umešani u jugoslovensku krizu, poput Ričarda Holbruka, Madlen Olbrajt, čelnika NATO Havijera Solane, lorda Karingtona i Bernara Kušnera, a za sve njih je bilo karakteristično da nisu ostali u nimalo dobrom sećanju srpskog naroda.\nŠtaviše, postoji opšte uverenje da je grupa Bilderberg pružila aktivnu podršku razbijanju Jugoslavije i učestvovala u kreiranju politike Zapada prema Srbiji, za koju bi se moglo reći sve drugo, osim da je bila dobronamerna.\nA kada je reč o ovogodišnjim temama o kojima je raspravljala ta kontroverzna grupa vladara iz senke, opet su se gle čuda, bavili „nepodobnim“ slovenskim zemljama sa Istoka, ali ovog puta sa Ukrajinom i Rusijom. Tako su ovih dana, kako tvrde posmatrači i analitičari, predmet njihovih debata bili između ostalog gasni sporazum između Rusije i Kine, kao i ukrajinska kriza.\nPri tom nije teško zaključiti kakve su zauzeli pozicije, ako se uzme u obzir da su članovi Bilderberga i takvi političari poput Karla Bilta, koji je poznat po izjavi da „Pravoslavlje predstavlja najveću opasnost za zapadnu civilizaciju“, te po svojoj zabrinutosti da „Putin pravi pravoslavni bastion protiv Zapada“.\nI mada Bilderberg ne predstavlja nikakvu demokratski izabranu strukturu, a još manje nekakav zvanični organ vlasti Evropske unije, pa čak ni savetodavno telo, ipak ostaje činjenica, na osnovu dosadašnjih iskustava i svega što se zna o njemu, da Bilderberg „misli“ u ime čitavog Zapada, i u neformalnom smislu predstavlja njegovu glavu.\nA iz toga proističe logički zaključak – da će i Srbija na svom evropskom putu sve više morati da misli tuđom glavom, pa makar i na sopstvenu štetu.\nI grčka crkva poklekla pred NATO i Amerikom\nOtkriveno gde je živeo Džek Trbosek\nPut Meseca kreće prvi reklamni materijal! – VIDEO


Google Chrome dobija rešenje za dva najveća problema - BIGportal.ba\n25 Decembra, 2020 25 Decembra, 2020 0115\nGoogle Chrome je najpopularniji internet pretraživač na svetu, ali i dalje ima dosta problema, posebno kada je u pitanju Windows 10. Zato Google trenutno radi na rešavanju dva najveća problema koja Chrome i dalje ima – prevelike upotrebe RAM memorije, i nestabilnog rada.\nMada najpopularniji, Chrome je poznat po tome što troši mnogo RAM memorije, posebno kada je otvoreno puno tabova odjednom. To ne samo što može da uspori čitav računar, već može dovesti i do toga da se Chrome jednostavno isključi, odnosno da “krešuje”.\nI Microsoft i Google rade na tome da Chrome bude bolji za Windows 10, a čini se da bi funkcija TerminateProcess mogla da pomogne.\nNaime, kako kažu iz kompanije Google, TerminateProcess funkcija “već puno pomaže pri bezbolnom isključivanju procesa, bez toga da se poremeti rad internet prtraživača”, prenosi Tech Radar.\nJednostavno rečeno, to znači da bi Chrome trebalo da radi efikasnije za Windows 10 korisnike, posebno ako ga koristite duže “u cugu”, i to sa mnogo otvorenih tabova.\nPouzdaniji i unapređeni Google Chrome, poboljšan svim ovim novim funkcijama, trebalo bi da ugledamo 2021. godine.


Prema konačnim rezultatima izbora za nacionalne savete nacionalnih manjina koje je danas saopštila Republička izborna komisija, najveću podršku Albanaca dobila je lista čiji je nosilac Šaip Kamberi, a Bošnjaka Sulejman Ugljanin, dok je nešto manje dobila lista Muamera Zukorlića.\nLista Samoopredeljenje Sulejman Ugljanin” dobila je 22.141, odnosno 14 mandata, dok je”Matica Bošnjačka Muamer Zukorličh” dobila 20.748, odnosno 13 mandata.\nLista Vakat je”, koju je podržao lider Socijaldemokratske partije Srbije (SDPS) i potpredsednik Vlade Srbije Rasim Ljajić, osvojila je osam mesta u Nacionalnom savetu Bošnjaka.\nAlterantiva za promene Šćiprim Arifi” dobila je četiri člana saveta, Demokratska partija Nagip Arifi” i lista Ragmi Mustafe po dva, dok je Pokret za reforme” Samija Saljihua osvojio jedno mesto u Savetu.\nLista Albanski forum za ekonomski razvoj Srbije”, čiji je nosilac bio Muharem Saljihu, nije osvojila nijedan glas, kao ni bošnjačka Stari dedo”.\nMađari su najviše glasova dali listi Mađarska sloga”, Romi Sveevropskom romskom pokretu”, Aškalije su bile Za pobedu”, a Bugari za listu To smo mi”.\nNajveću podršku dobile su liste Bunjevci zajedno”, Vlasi za Srbiju”, Grci zajedno”, Slovenci zajedno”, Rusini zajedno”, Matica Slovačka u Srbiji”, Svim srcem za Poljake”.\nEgipćani su u najvećem broju bili za Esnaf”, Nemci za listu Gerhard, Podunavske Švabe”, a Ukrajinici za Senjuk”.


Borba: Europol najavio nove dokaze o vezama sa kriminalnim grupama u Crnoj Gori\nNakon susreta crnogorskog premijera Dritana Abazovića sa direktorkom Europola Katrin de Bol, u sredu u Briselu, podgorički portal Borba piše da će Crnoj Gori u narednom periodu biti dostavljeno još dokaza o vezama sa kriminalnim grupama i njihovu tajnu korespodenciju.\nEuropol je, kažu, spreman da dostavi još dokaza skinutih sa "skaj" aplikacije, koju su koristili kriminalci, ali i neki državni službenici, kako iz bezbednosnog, tako i iz političkog sektora.\nIz >> Pročitaj celu vest na sajtu Radio Televizija Vojvodine << Europola očekuju da Specijalno državno tužilaštvo Crne Gore iskaže inicijativu u tom pravcu, a oni su spremni da im na raspolaganju dostave sve dokaze.\nSpekuliše se da u transkriptima, piše portal, nema samo policijskih funkcionera Petra Lazovića i Ljuba Milovića, već i sinova visokih funkcionera DPS, čiji je predsednik Milo Đukanović.\nNedavno hapšenje bivše predsednice Vrhovnog suda Crne Gore Vesne Medenice došlo je nakon što je podgorički portal Libertas objavio dokument Europola o umešanosti nje i njenog sina Miloša u niz kriminalnih radnji.\nLibertas je potom objavio i dokument Europola koji policijske službenike Lazovića i Milovića sumnjiči da su pripadnici kavačkog kriminalnog klana, a na osnovu njihove komunikacije putem "skaj" aplikacije.\nPodgorički portal Borba piše da će Crnoj Gori u narednom periodu biti dostavljeno još dokaza o vezama sa kriminalnim grupama i njihova tajna korespondencija...Evropol je, kažu, spreman da dostavi još dokaza skinutih sa "Skaj" aplikacije, koju su koristili kriminalci, ali i neki državni službenici,...


Kosmet strahuje od terorističkih napada - Sputnjik Srbija\nKosmet strahuje od terorističkih napada\n14:50 06.07.2015 (osveženo 16:19 05.10.2015) Preuzmite kraći link\nNa severu Kosmeta povećano je prisustvo pripadnika Kosovske policije, naročito u multietničkim naseljima, potvrđeno je danas agenciji Tanjug u Kosovskoj policiji.\nRegionalni šef operative Kosovske policije Željko Bojić izjavio je Tanjugu da je prisustvo policijskih službenika povećano po naredbi iz glavne Direkcije policije u Prištini i da su policajci raspoređeni u cilju preventivnog delovanja.\n„Podignute su mere bezbednosti, verovatno zbog ovih događaja koji su se desili u našoj okolini“, rekao je Bojić, ne želeći da odgovora na pitanje da li je to zbog pretnji od terorističkih napada.\nBojić je kazao da je posebno podignut nivo bezbednosti u multietničkim zonama, dakle u Bošnjačkoj mahali, Tri solitera, Brđanima i Mikronaselju u severnom delu Kosovske Mitrovice.\nOn je dodao da je povećan i broj policijskih službenika u Sočanici u opštini Zvečan, jer se tamo održava fudbalski turnir. „Gde god je povećan broj građana, tu je povećan i broj policijskih patrola, kako mobilnih tako i pešačkih“.\nBojić je kazao da Regionalna direkcija policije Mitrovica Sever raspolaže dovoljnim brojem policijskih službenika koji su spremni da odgovore na svaki postavljeni zadatak.\n„Policijski službenici su angažovani u celoj zoni odgovornosti Regionalne direkcije sever, dakle u policijskim stanicama Severna Mitrovica, Zubin Potok, Leposavić i Zvečan“, zaključio je Bojić.\nKosovska policija, kako je ranije saopšteno, podigla je nivo bezbednosti na najviši nivo zbog pretnji od terorističkih akcija od strane albanskih džihadista sa bazom u Siriji i Iraku.\nInače, policija na Kosovu goni preko 130 osoba povezanih sa učešćem u terorističkim organizacijama.\npojačanje, mere, policija, Kosovo, bezbednost, Srbija


02.03.2020 u 11:53\nSrbija za Kineze među 10 najboljih zimskih destinacija\nNacionalna turistička organizacija Kine svrstala je Srbiju u top 10 destinacija za odmor tokom zime, saopštila je Turistička organizacija Srbije (TOS). „Tako smo se našili rame uz rame sa Kanadom, Švajcarskom, Finskom, Aljaskom, Austrijom, Norveškom, Italijom…”, navodi se u saopštenju TOS-a. Zbog aktuelne situacije, izazvane koronavirusom, ceremonija dodele nagrada održana je onlajn i u njoj je putem interneta učestvovalo više od 20.000 ljudi. „Na osnovu nastupa i uticaja na kineskom tržištu, kao i bogate turističke ponude Srbija je dokazala da ima dobar plan promocije i da turisti iz Kine to prepoznaju”, kažu u TOS-u. U januaru ove godine turista iz Kine je bilo 145 odsto više u odnosu na isti period prošle godine. „Ovo priznanje je za TOS, još jedna potvrda da ćemo po završetku\n27.02.2020 u 15:40\nDačić: Si bi mogao posetiti Srbiju u septembru\nPeking - Ministar spoljnih poslova Ivica Dačić, koji boravi u poseti Kini, izjavio je da bi kineski predsednik Si Đinping mogao u septembru da poseti Srbiju. „Ministar spoljnih poslova Kine Vang Ji mi je preneo poruku za predsednika Aleksandra Vučića da je već početak jeseni, odnosno septembar, možda jedan od mogućih termina za posetu predsednika Si Đinpinga Srbiji”, rekao je Dačić u Pekingu za Tanjug. On je naveo da je svom kineskom kolegi preneo Vučićeve pozdrave i poruku za Sija da će on sigurno doći na samit Kine i zemalja Centralne i Istočne Evrope, koji bi trebalo da bude održan 15. i 16. aprila. „Vučić je jedan od prvih zvaničnika koji je najavio siguran dolazak čime se još jednom pokazuje naše prijateljstvo i solidarnost sa Kinom”, rekao je Dačić. Sa susreta


Donacija kompanije BASF Hemijskom fakultetu u Beogradu - Gradjevinarstvo.rs\n20.11.2008. | BASF\nBeograd, 20. novembar 2008. godine – Danas je u prostorijama Hemijskog fakulteta Univerziteta u Beogradu potpisan ugovor o donaciji vodeće svetske hemijske kompanije BASF namenjene za nabavku laboratorijske opreme neophodne za rad studentskih laboratorija i kompjuterske opreme koja će služiti za rad studentskih organizacija i elektronsko vođenje evidencije. Donacija iznosi 3.000 evra i deo je projekta kompanije BASF iz oblasti korporativne društvene odgovornosti čiji je cilj unapređenje istraživanja i nauke.\nUgovor su potpisali dekan Hemijskog fakulteta, profesor dr Živoslav Tešić, i direktor firme BASF Srbija d.o.o. Werner Längle, a potpisivanju ugovora je prisustvovala i dr Tanja Ćirković-Veličković, prodekan za nastavu. „Kao društveno odgovorna kompanija, BASF već nekoliko godina na globalnom nivou daje pozitivan doprinos društvenom razvoju tako što sprovodi programe korporativne društvene odgovornosti u sredini u kojoj posluje. U Srbiji smo sa ovim aktivnostima počeli prošle godine, sa ciljem da u naše poslovanje uključimo i širi drustveni aspekt i pomognemo razvoju i unapređenju društvene zajednice u kojoj smo poslovno angažovani. Drago mi je što smo ove godine u prilici da pomognemo Hemijskom fakultetu da kupovinom određene opreme obezbedi svojim studentima bolje uslove studiranja, a samoj ustanovi bolje uslove za rad”, izjavio je Werner Längle.\nKomentarišući potpisani ugovor, profesor dr Živoslav Tešić, dekan Hemijskog fakulteta, rekao je: “ Veliko nam je zadovoljstvo da smo učinili prvi korak i uspostavili saradnju. Kao što je poznato, BASF je svetski gigant u polju hemije. Hemijski fakultet je najznačajnija obrazovna i naučna srpska institucija, takođe u segmentu hemije. Obrazovanje mladih stručnjaka je naš prevashodni cilj, ali on nije u potpunosti ispunjen ako oni ne zauzmu odgovarajuća radna mesta i u hemijskoj industriji. Bilo bi nam drago kada bi u budućnosti naši diplomirani studenti nastavili ovu saradnju uključujući se i u neke razvojne i druge projekte BASF-a. ”\nU okviru strategije korporativne društvene odgovornosti, sem donacije namenjene Hemijskom fakultetu, kompanija BASF je tokom 2008. pripremila niz projekata koji su bili realizovani u regionu centralne Evrope a namenjeni su naučnim i obrazovnim institucijama. Pored projekta sa Hemijskim fakultetom u Srbiji, slični projekti biće realizovani u Slovačkoj, Češkoj, Bugarskoj, Rumuniji, Poljskoj, Austriji, Mađarskoj, Hrvatskoj i Sloveniji.


Nastavljamo… | Zeleni dijalog\nIdeja o osnivanju neformalne Zelene poslaničke grupe javila se 2009. godine u okviru BELLS pokreta. BELLS pokret je bio regionalni projekat koji je uključivao i povezivao sve zemlje Zapadnog Balkana na temu zaštite životne sredine. Inicijalna ideja je bila organizacije Balkanski mostovi iz Makedonije i njihov projekat Balkan green loby Oni su bili prvi koji su u regionu napravili ovakvu neformalnu poslaničku grupu. Tada smo oformili Zelene poslaničke grupe u svim parlamentima u regiji u Makedoniji, Albaniji, Bosni i Hercegovini, Crnoj Gori i Srbiji. Aktivnosti neformalne Zelene poslaničke grupe su tada bila najviše usmerene na regionalnu saradnju i povezivanje sa koleginicama i kolegama iz susednih zemalja. Nakon završetka projekta rad i aktivnosti su bili nižeg intenziteta, pre svega, jer nismo imali prostor za rad, a i približavali su se izbori.\nJanuara 2013. godine obnavljamo rad neformalne Zelene poslaničke grupe u novom Skupštinskom sazivu. Nastavljamo da radimo sa starim partnerom Beogradskim fondom za političku izuzetnost, a očekujemo da nam se priključe koleginice i kolege iz drugih organizacija, pre svega partneri iz Zelene inicijative. Radujem se budućem radu jer postoji veliko interesovanje, želja i volja poslanika i poslanica da se zauzmu i rade na promovisanju ove za mene izuzetno važne oblasti kao i da budu ambasadori i ambasadorke životne sredine u Narodnoj skupštini. Tu, u ZPG, su neka poznata lica, članovi i članice Zelene poslaničke grupe u prethodnom sazivu, ali ima i mnogo novih, što je za svaku pohvalu. Za razliku od ranije sada imamo i prostor, doduše virtuelni ali ipak naš prostor. To je, zeleni dijalog, web sajt Zelene poslaničke grupe koji treba da postane centralno mesto na kom će se voditi dijalog o temama zaštite životne sredine i održivog razvoja. Verujem da će se kada se rad i debata zahuktaju još neki poslanici uključiti u rad Zelene poslanička grupe. Samim njegovim postojanjem i bez podrške nekog budućeg projekta moći ćemo da radimo.\nMi iz NVO često volimo da kažemo kako nas političari i političarke ne razumeju. Evo jedne dobre prilike da pokažemo koliko smo vični komunikaciji i dijalogu. Najlakše će biti da napadnemo, osudimo… a teško će biti da ubedimo, argumentujemo, obrazujemo, motivišemo, pokrenemo … i na kraju razumemo kako Skupština funkcioniše i kako zajednički sa poslanicima ipak možemo menjati stvari. Siguran sam da su mnogi izazovi pred nama, a isto tako sam siguran i da ćemo uspeti da unapredimo javnu komunikaciju i da damo primer da se u Srbiji može razgovarati, čak i onda kada se ne slažemo. Tema životne sredine je za to najbolja jer se tiče svih nas i ne bi trebalo da poznaje političke boje i granice. Posebnu draž će činiti komunikacija na društvenim mrežama u samoj grupi je nekoliko veoma aktivnih poslanika i poslanica koji imaju svoje Twitter naloge i već učestvuju u konverzaciji koja se vodi na mrežama. Grupa će imati i svoj TW profil kao i FB fan stranicu.\nOčekujem da web sajt zaživi i da kroz inicijative, pitanja, blog postove, vesti… vodi dijalog koji će doprineti pre svega podizanju vidljivosti ove teme, a zatim i kvalitetnijem zakonodavstvu. Voleo bih da kolege iz NVO sektora prepoznaju ovu šansu i upostave i gaje odnos sa članovima i članicama grupe uz poštovanje i strpljenje. U današnjem okruženju podignutih tenzija i lošeg ugleda političarki i političara mislim da je važno da pokažemo da je iskren dijalog moguć i da jedino zajedničkim snagama, malim koracima možemo da menjati Srbiju na bolje a samim tim učiniti da sačuvamo biodiverzitet, resurse Srbije, vodimo računa o otpadu i zagađenju i time zaštitimo životnu sredinu.


Tereza Mej se povlači sa funkcije | Autonomija\nPremijerka Velike Britanije Tereza Mej danas je saopštila da se povlači, prenosi BBC.\n„Duboko žalim što nisam bila u stanju da realizujem Bregzit. Moj naslednik će morati da pronađe konsenzus. Konsenzus će biti moguć samo ako sa obe strane debate budu kompromisi“, rekla je Mej, obraćajući se medijima ispred Dauning Strita.\n„Sada mi je jasno da je u najboljem interesu Velike Britanije da novi premijer vodi taj napor“, kaže ona. „Danas objavljujem da ću u petak 7. juna podneti ostavku na poziciju lidera konzervativaca“, rekla je i dodala da će proces za izbor novog lidera početi sledeće nedelje.\nMej je u svom obraćanju navela i da je ponosna na uspehe ostvarene tokom njenog mandata i iskazala optimizam u pogledu budućnosti Konzervativne stranke, koja se kako je rekla „može obnoviti u godinama koje dolaze“, i rekla: „Znam da možemo realizovati Bregzit.“\nObraćanje je završila rekavši da je funkcija premijera koju je obavljala za nju najveća čast u životu.\nJedan od prvih koji je odao priznanje radu Tereze Mej je Džeremi Hant ministar spoljnih poslova Velike Britanije. On je na Twitteru pohvalio hrabrost i upornost kojima se Mej suočila sa izazovom kao što je Bregzit i dodao da ona ostavlja zemlju sigurnijom.\nMej je bila pod pritiskom da podnese ostavku, nakon što su poslanici njene partije reagovali protiv njenog najnovijeg plana za Bregzit. Od januara, Parlament je tri puta odbacio sporazum o povlačenju o kome je Mej pregovarala sa EU. Nedavni pokušaji pronalaženja formalnog kompromisa sa Laburistima takođe nisu uspeli.\nTereza Mej je 23. maja odložila glasanje o novom nacrtu zakonu o Bregzitu koji je predstavila kao poslednju priliku za izlazak iz krize.\nTekst je bio predmet kritika opozicione Laburističke stranke, evroskeptika ali i vladajuće Konzervativne stranke, što je dovelo do ostavke ministarke zadužene za odnose s parlamentom Andreje Lidsom.


Šefik Džaferović - Blic Online\nSrpski član Predsedništva BiH Milorad Dodik istakao je da Šefik Džaferović pokazuje da je jedan od političkih naturščika ako i dalje veruje da je kriza u BiH plod politike bilo kog pojedinca, u ovom slučaju Milorada Dodika.\n"Obavestili smo islamske zemlje": Džaferović osudio Dodikov odlazak na Samit nesvrstanih zemalja u Beogradu\nBošnjački član Predsedništva BiH, koji sa predsedavajućim Željkom Komšićem boravi u Malmeu, kritikovao je srpskog kolegu Milorada Dodika zbog učešća na Samitu nesvrstanih zemalja u Beogradu.\n"Neutemeljen zahtev za smenu Podžića": Komšić i Džaferović poručuju da je vojna vežba samo prolongirana\nPredsedavajući Predsedništva BiH Željko Komšić i član Predsedništva BiH Šefik Džaferović, oglasili su se putem zajedničkog saopšenja, u kojem ističu da je Odluka o odgađanju vojne vežbe između Oružanih snaga BiH i Vojske Republike Srbije opravdana i samo prolongirana.\nDžaferović nakon sastanka sa Fon der Lajen: "Od nas se očekuje da odblokiramo institucije BiH"\nNakon sastanka sa Ursulom fon der Lajen, novinarima se obratio član Predsedništva Bosne i Hercegovine Šefik Džaferović iznevši detalje njihovog razgovora.\nZavršen zajednički sastanak članova Predsedništva BiH i predsednika Turske, ovo su bile teme sastanka (VIDEO)\nZavršen je zajednički sastanak članova Predsjedništva Bosne i Hercegovine sa Redžepom Tajipom Erdoganom, te sastanak između delegacija dve zemlje nakon čega se medijima obratio turski predsednik i članovi Predsedništva BiH.\nČekaju Dodikov odgovor: Hitna telefonska sednica Predsedništva BiH zbog Centralne banke BiH\nPredsedavajući Predsedništva BiH Željko Komšić sazvao je večeras hitnu telefonsku sednicu zbog imenovanja Upravnog saveta Centralne banke BiH.\nDžaferović reagovao nakon hapšenja Osmice: Pozivam Tužilaštvo BiH da ne bude u funkciji rušenja OBA\nČlan Predsedništva Bosne i Hercegovine Šefik Džaferović kazao je danas da je hapšenje direktora Obaveštajno-bezbednosne agencije (OBA) Osmana Mehmedagića u svakoj državi prvorazredno državno pitanje, o čemu bi svi oni koji u tome učestvuju morali ozbiljno voditi računa.\n"Daju različiti legitimitet i snagu" Džaferović poručio da asimetrična rešenja nisu prihvatljiva kod izbora članova Predsedništva\nBošnjački član Predsedništva BiH Šefik Džaferović izjavio je danas da postoji sinhronizovano delovanje SAD i EU kada je reč o reformama u BiH, te naglasio da za njega nisu prihvatljiva asimetrična rešenja kod izbora članova Predsedništva, jer "daju različit legitimitet i snagu".\nTužilaštvo BiH će u sklopu predmeta "Ikona" saslušati sva tri člana Predsedništva BiH, ambasadora BiH u Rusiji i ostale koji su učestvovali u organizaciji posete šefa ruske diplomatije Sergeja Lavrova.\n"BOJKOTOVANJE SASTANKA DEČJI NESTAŠLUK, NE IZRAZ OZBILJNE POLITIKE" Zašto su Komšić i Džaferović odbili sastanak sa Lavrovom\nRusija se principijelno zalaže za Dejtonski sporazum, što je smetnja bošnjačkim interesima u vidu njegove dalje razgradnje i stvaranja unutarne BiH. To je ujedno pozadina opiranja poseti Sergeja Lavrova Sarajevu, tvrdi za Srpskainfo iskusni diplomata Vladislav Jovanović.\n"KOMŠIĆ I DŽAFEROVIĆ NANELI ŠTETU BiH" Cvijanović: Diplomatski skandal je da ne održite sastanak i da na njemu ne kažete šta mislite\nPredsednik Republike Srpske Željka Cvijanović smatra da je izostanak članova Predsedništva BiH Šefika Džaferovića i Željka Komšića sa sastanka sa ministrom inostranih poslova Ruske Federacije Sergejom Lavrovom diplomatski skandal, te pokazuje deficit BiH.\nDIPLOMATSKI SKANDAL ZBOG ZASTAVE Ovo su razlozi zbog kojih članovi Predsedništva BiH NISU HTELI DA RAZGOVARAJU sa Lavrovom\nDva člana Predsedništva BiH Željko Komšić i Šefik Džaferović odobili su se sastati s ruskim ministrom spoljnih poslova Sergejem Lavrovom. Na konferenciji za novinare, Komšič je rekao da su razlozi odbijanja sastanka poslednji potezi ministra Lavrova. Kao razloge je naveo činjenicu da nije bila istaknuta zastava BiH tokom sinoćnjeg sastanka Lavrova s Dodikom, kao i činjenicu da je Lavrov pozdravio rezoluciju Narodne skupštine RS o vojnoj neutralnosti BiH.\nČlan Predsedništva Bosne i Hercegovine Željko Komšić neće prisustvovati sastanku sa ministrom spoljnih poslova Rusije Sergejom Lavrovim.\nSrpski član Predsedništva BiH Milorad Dodik rekao je da će u narednom periodu biti potreban ozbiljan politički razgovor o mnogim temama u BiH, između ostalog o 14 prioriteta iz Mišljenja Evropske komisije, reformi Ustava, pitanju udaljavanja stranih sudija iz Ustavnog suda, kao i zatvaranju Kancelarije visokog predstavnika u BiH.


Sanda Rašković Ivić: Opozicija će se ujediniti pred izbore\nBeta 1. februara 2021. 10:25\nPotpredsednica Narodne stranke Sanda Rašković Ivić izrazila je uverenje da će se opozicija ujediniti neposredno pred izbore.\n„Sada se opozicija ujedinjuje oko naizgled malih svakodnevnih stvari koje život čine, a u odsudnom trenutku će ujediniće se i oko ključne stvari, a to je odlazak Vučića i njegovog režima. A ovaj režim jeste nesreća za Srbiju“, rekla je Sanda Rašković Ivić listu Danas.\nRašković Ivić je rekla da će Narodna stranka učestvovati u dijalogu uz posredovanje parlamentaraca iz EU.\nPrema njenim rečima crvene linije ispod kojih ne bi trebalo da se ide su oslobadjanje medija, debate tematskog tipa, prestanak govora mržnje koji dominira skupštinom iako opozicije tamo nema, odgovornost za izgovorenu klevetu, razdvajanje predsedničkih, parlamentarnih i izbora za Beograd, regulisanje finasiranja kampanje i stroge sankcije za pritisak na birače i njihovu kupovinu.\n„Ako uslovi koje tražimo ne budu ispunjeni, to znači da Srbija postaje antidemokratska država koje se srednjoazijski režimi ne bi postideli. Poštenije je onda da se skupština ukine, baš kao i stranke i da se prekine sa fingiranjem demokratije“, rekla je Sanda Rašković Ivić.\nNarodna stranka traži formiranje radne grupe za rešavanje problema…


Madlen Olbrajt - Blic Online\nSKUP NA KOSOVU Klinton, Klark, Olbrajt i Voker 12. juna u Prištini\nPrištinske vlasti potvrdile su danas da će američki državni sekretar iz vremena NATO bombardovanja SR Jugoslavije Medlin Olbrajt, 12. juna prisustvovati u Prištini centralnom skupu povodom 20 godina od ulaska NATO trupa na Kosovo.\nMadlen Olbrajt piše novu knjigu: Zabrinuta sam za demokratiju\nBivša američka državna sekretarka Madlen Olbrajt priprema novu knjigu pod radnim naslovom "Fašizam", u kojoj izražava zabrinutost za demokratiju.\nMedlin Olbrajt: Rusima moramo objasniti PRAVILA PONAŠANJA!\nBivši državni sekretar SAD Medlin Olbrajt smatra da je Rusiji potrebno reći "šta je prihvatljivo, a šta nije u njenom ponašanju" i ocenjuje da Rusi u Siriji podržavaju vlast koja "koristi hemijsko oružje".\nRuski muftija Olbrajtovoj: Sa verom se ne šali\nZamenik predsednika ruskog Saveta muftija Rušen Abjasov rekao je danas da se sa verom ne treba šaliti, a povodom izjave bivše državne sekretarke Medlin Olbrajt da je spremna da pređe u islam kao odgovor na migrantsku politiku novog predsednika SAD Donalda Trampa.\nMADLEN OLBRAJT U TRANSU "Zbog ovih pet stvari Hilari će pobediti Putina!"\nMadlen Olbrajt, prva žena državni sekretar u istoriji SAD, veliča predsedničku kandidatkinju Hilari Klinton i istovremeno napada ruskog predsednika Vladimira Putina, ali i republikanca Donalda Trampa. Olbrajtova je apelovala na sve demokrakse glasače da se ujedine i podrže Hilari, i navela pet stvari zbog kojih smatra da će Hilari "pobediti Putina".\nOLBRAJT NAPALA PUTINA On je pametan i zao čovek, a Rusija je "Bangladeš sa bombama"!\nBivša šefica američke diplomatije Medlin Olbrajt smatra da je predsednik Rusije Vladimir Putin "pametan, ali veoma zao čovek", kao i da je Rusija zemlja koja provocira, a potom se oseća uvređenom.\nSRAMNA PORUKA MADLEN OLBRAJT Ko ne glasa za Hilari, ići će u pakao!\nNekadašnja državna sekretarka SAD Madlen Olbrajt vatreni je pristalica Hilari Klinton, koju svesrdno podržava na putu ka fotelji u Ovalnom kabinetu Bele kuće. Ipak, u poslednjem govoru podrške Klintonovoj, Madlen se, blago rečeno, zanela.\nObama šalje Klintona u Srebrenicu, dolazi i Medlin Olbrajt\nPredsednik Barak Obama je odabrao svog prethodnika na dužnosti, Bila Klintona da u subotu predvodi delegaciju SAD na komemoraciji povodom 20. godišnjice masakra muslimana u Srebrenici.\nJahjaga pohvalila sporazum\nPredsednica Kosova Atifete Jahjaga, u razgovoru sa bivšim američkim državnim sekretarom Madlen Olbrajt, pohvalila je sporazum Beograda i Prištine postignut u petak i ocenila da će on pomoći u relaksaciji odnosa i unaprediti proces evropske integracije obe zemlje.\nOlbrajtova odustala od kosovskog Telekoma\nPriština - Bivša američka državna sekretarka Medlin Olbrajt se povukla iz trke za privatizaciju Pošte i telekoma Kosova, piše danas Zeri, pozivajući se na neimenovane izvore.\nNjujork Tajms: Bivši američki zvaničnici glavni u privatizacijama na Kosovu\nBivši američki zvaničnici sa kraja devedesetih godina sada se vraćaju na Kosovo i učestvuju u privatizaciji velikih preduzeća, što bi moglo da predstavlja konflikt interesa zbog njihovog ulaska u unosne poslove, piše "Njujork Tajms".\nMedlin Olbrajt: Uverena sam da je intervencija na Kosovu bila ispravna\nBivša američka državna sekretarka Medlin Olbrajt izjavila je da je je bilo ispravno sve što je učinjeno 1999. godine na Kosovu da bi se okončala etnička čišćenja, uprkos novoj doktrini da medjunarodna zajednica ne mora uvek da interveniše.\nŽestoke reakcije zbog susreta Igora Radojičića sa Olbrajtovom\nSaopštenje koje je juče dostavljeno medijima u RS o višednevnoj poseti predsednika Narodne skupštine RS Igora Radojičića izazvalo je žestoke reakcije političke javnosti, više nego ijedno do sada. Razlog je srdačan susret i fotografisanje Radojičića sa bivšom američkom državnom sekretarkom Madlen Olbrajt.\nVlado Đurović: Dobio sam otkaz zbog Madlen Olbrajt, ministarke\nBEOGRAD - Uvek sam bio fasciniran drevnim građevinama u Egiptu. Pred Keopsovom piramidom u Gizi stajao sam sa gomilom turista i zamišljao šta ću sve da vidim. Četvoronoške sam počeo da se krećem niz uzan hodnik, ali klaustofobija je terala moj um i telo u paniku. Okrenuo sam se iza sebe i video deset ljudi. Mozak i srce su zvonili uzbunu i svih deset sam izgurao napolje samo da bi se uspravio. Kada mi se uravnotežio pritisak i kada sam popio malo vode, izvinjavao sam se nesrećnim ljudima koji su uglavnom natraške završavali na pesku - započinje ispovest za „Blic nedelje“ Vlado Đurović, proslavljeni košarkaški trener.


Vlada RS-a preuzela Sberbanku, novo ime bit će poznato uskoro - Portal 072info\nNakon što je jučer Agencija za bankarstvo Republike Srpske preuzela upravljanje nad Sberbankom Banja Luka, član Predsjedništva BiH Milorad Dodik danas je kazao kako će Vlada ovog entiteta od sada biti vlasnik ove banke.\nPoručio je Dodik kako je to sada garancija klijentima “za ozbiljnost u okviru koje niko neće ostati bez novca”.\n“Ponosan sam što institucije Republike Srpske reaguju da ne dođe do likvidacije Sberbanke, te da se sačuvaju depoziti i više stotina radnih mjesta. Cilj nam je da ova banka ne doživi krah jer je važna za naš bankarski sistem”, kazao je Dodik.\nDodik je kazao i kako Republika Srpska garantuje nastavak rada Sberbanke Banja Luka, a dodao je i kako im je cilj stabilizacija banke. Građanima je poručio da niko neće ostati bez novca.\n“Nije nam cilj da banka nestane jer imamo stručne kadrove, radnike i ovo je borba za njih”, poručio je.\nPremijer Republike Srpske Radovan Višković kazao je kako preuzimaju banku sa osnivačkim kapitalom od 15 miliona KM, te naglasio da će ova banka nastaviti normalno da funkcioniše, ali pod drugim imenom, a koje će ono biti bit će odlučeno uskoro.\nPozvao je Višković građane da ne paniče i kazao im kako nema potrebe da podižu depozite jer će “svaka marka biti zaštićena”.\nOvu informaciju potvrdila je i entitetska ministrica finansija Zora Vidović, koja je kazala kako im je cilj da se domaći finansijski sistem održi stabilnim.\n“Vlada će stati iza ove banke da zaštiti klijente i uloži 15 miliona KM osnovnog kapitala, da bi se nastavilo sa normalnim radom. Nova banka će raditi u skladu sa zakonom, bit će stabilna i likvidna”, kazala je Vidović.\nDa su pred poslovnicama ove banke i danas bile ogromne gužve kazao je i direktor Sberbanke u Republici Srpskoj Aleksandar Kesić, koji je kazao i kako je povećana potražnja, ali kako nemaju nikakvih problema da isplaćuju novac klijentima.\nPrethodni članakNepravilnosti u formiranju cijena utvrđene u 3 trgovinska lanca u FBiH\nSljedeći članakDžindić: Elektroprivreda BiH ima elektrosisteme iz Rusije i Ukrajine i mora naći alternativu


Kupite, izgradite, iznajmite u Srbiji - Paxton Equity Paxton Equity\nNaslovnaInvesticijeKupite, izgradite, iznajmite u Srbiji\nUkoliko želite da podignete proizvodni pogon svoje kompanije u Srbiji, treba da iskoristite nisku cenu radne snage i izuzetno podsticajnu stopu poreza na dobit u iznosu od 10%.\nMogućnosti za ulaganje u Srbiju su raznolike i pred vama se, ukoliko želite da investirate svoj novac, nalazi široka paleta mogućnosti za početak rada vaše kompanije.\nVaša prava i obaveze kao stranog ulagača u Srbiju identična su pravima domaćih investitora. Kao strani državljanin, možete postati punopravni vlasnik zemljišta i objekata, sa neograničenim ovlašćenjima za raspolaganje.\nCene nepokretnosti značajno su različite (niže) u oblastima izvan gradskog područja Beograda i mimo Vojvodine (severna, industrijalizovana pokrajina u Srbiji) i direktno su zavisne od kvaliteta prilaza glavnim putnim pravcima (autoput E75) i kvaliteta i lokacija poslovnih prostorija u okviru gradova/opština na kojima se nalaze.\nAko želite da kupite proizvodni pogon:\nOvo je najbrži način da započnete svoju proizvodnju, njime izbegavate značajan utrošak vremena potrebnog za izgradnju sopstvenog proizvodnog pogona ili poslovnog prostora. Nakon što vaš početni plan bude prihvaćen, biće vam omogućeno da kupite fabriku, a nakon toga, omogućeno vam je da u skladu s potrebama, u budućnosti i proširite proizvodne kapacitete proširenjem postojećih pogona.\nDijapazon prilika da kupite zemljište za izgradnju ili već gotovih proizvodnih pogona u Srbiji je veoma širok.\nKada za vas kao investitora tražimo najbolje rešenje, uvek razmatramo različite mogućnosti:\n– Kupovinu zemljišta ili pogona od privatnih vlasnika\n– Kupovinu državne imovine\n– Ponude državne Agencije za privatizaciju (koje su uslovljene otvaranjem novih radnih mesta).\nNaš prilaz svakom od projekata je individualan, detaljno razmatramo vaše kratkoročne i dugoročne poslovne potrebe, kako bismo bili u mogućnosti da vam predložimo samo one lokacije koje u potpunosti odgovaraju vašim potrebama (kako u geografskom, tako i u tehničkom smislu).\nU mogućnosti smo da u vaše ime vodimo sve potrebne postupke, od portage za odgovarajućom lokacijom sve do trenutka potpisivanja ugovora, al ii da idemo korak dalje sve do potpunog uspostavljanja vaših poslovnih operacija u Srbiji.\nNaš tim stručnjaka nadgleda i sprovodi svaki korak u ovom postupku:\n– Naš pravni tim proverava svu dokumentaciju pre nego vas predoči bilo koju ponudu kako bismo bili sigurni da su svi pravni uslovi u potpunosti ispunjeni i da ne postoje zakonske prepreke da postanete punopravni vlasnici imovine čiju kupovinu razmatrate.\n– Obezbedićemo za vas rezultate nezavisnih ekspertiza svih objekata (ukoliko postoje) i zemljišta za vaš budući pogon.\n– U vaše ime i za vaš račun pregovaraćemo sa vlasnicima zemljišta oko uslova kupovine.\n– Pronaći ćemo za vas najbolje rešenje za finansijsku podršku vašem projektu koje mogu da vam obezbede lokalne banke.\n– Naš arhitekta će pripremiti ponudu za svaku fazu eventualno potrebne rekonstrukcije.\n– Upoznaćemo lokalnu vlast sa vašim projektom i obezbediti za vas sva poreska izuzeća i ostale privilegije svuda gde lokalne vlasti nude takvu podršku.\n– Predočićemo vaš projekat i Agenciji za strana ulaganja i promociju izvoza Republike Srbije (SIEPA-i), koja vam može staviti na raspolaganje dodatna sredstva za pokretanje poslovnih operacija (u iznosu od 2.500 do 10.000 eura po svakom novootvorenom radnom mestu, uz poštovanje unapred definisanih uslova).\nTim naših eksperata i konsultanata vodiće računa o vašem projektu od prvog koraka do njegove potpune finalizacije da bismo vam obezbedili da vaše ulaganje, u trenutku kada je potrebno da zaista uložite svoja finansijska sredstva bude u potpunosti sigurno i obezbeđeno po svim postojećim kriterijumima.\nUkoliko želite da izgradite svoj proizvodni pogon:\nIzgradnja sopstvenog pogona ili poslovne zgrade je, naravno, uvek najbolji način da od početka rada vaša kompanija koristi objekte koji u potpunosti odgovaraju zahtevima vaše delatnosti.\nVreme potrebno za izgradnju objekata (od momenta kupovine ili iznajmljivanja zemljišta, preko izrade odgovarajućih projekata, pribavljanja svih potrebnih dozvola i konačno, gradnje objekta i njegovog stavljanja u funkciju) jednako je vremenu koje je za sve ove aktivnosti potrebno i u bilo kojoj drugoj evropskoj zemlji.\nVaš proizvodni pogon možete izgraditi na nekoj od mnogobrojnih raspoloživih lokacija širom Srbije.\nLokalne vlasti (opštinske i gradske) u stalnoj su potrazi za novim investitorima kako bi proširili ponudu poslova u svojim regionima. Upravo zbog ovoga, gotovo svaka opština u Srbiji nudi ulagačima različite olakšice, od nižih cena kupovine ili iznajmljivanja prostora, preko smanjenja poreskih obaveza i izuzimanja od plaćanja određenih obaveza tokom utvrđenog vremenskog perioda (koji može trajati i nekoliko godina).\nStručnost koju Paxton Equity poseduje i potpuno poznavanje lokalnih propisa u ovoj oblasti, omogućava nam da, uz poštovanje drugih za vas bitnih kriterijuma, možemo da vam predložimo upravo lokacije koje nude najveće beneficije za vrstu posla koju želite da obavljate u Srbiji.\nProces izgradnje objekata sličan je procesu u drugim evropskim zemljama. Postupak gradnje i standardi u potpunosti su usklađeni sa evropskom regulativom i standardima u oblasti građevinarstva.\nNaš arhitekta može izraditi kompletan projekat i nadzirati sve vaze u procesu izgradnje vašeg budućeg objekta, od postavljanja temelja do uručivanja ključeva.\nPošaljite nam vaše tehničke zahteve, mi ćemo pripremiti projekat potpuno usklađen s njima.\nMožemo vam obezbediti sve beneficije i podsticajne fondove koje nude lokalne vlasti (tamo gde postoje) kako biste za vaše buduće poslovanje obezbedili najbolje uslove. Za vas, čak, možemo otići i jedan korak dalje – ukoliko vaš budući pogon zahteva zapošljavanje određenog broja ljudi stručnjaka i/ili kvalifikovanih radnika iz određene oblasti, u mogućnosti smo da vam, uz obezbeđenje fiskalnih podsticaja, u saradnji sa lokalnim vlastima omogućimo da škole u region gde će biti vasa kompanija budu u mogućnosti da obrazuju buduće radnike i stručnjake iz odgovarajuće oblasti.\nOmogućićemo vam najkvalitetniju finansijsku podršku lokalnih banaka za vaš projekat – pronaći ćemo za vas troškovno najnižu ponudu, al i za vas najudobniji plan finansiranja.\nSa ciljem da vam obezbedimo maksimalne finansijske beneficije, predstavićemo vaš projekat i Agenciji za strana ulaganja i promociju izvoza Republike Srbije (SIEPA-i), koja vam može staviti na raspolaganje dodatna sredstva za pokretanje poslovnih operacija (u iznosu od 2.500 do 10.000 eura po svakom novootvorenom radnom mestu, uz poštovanje unapred definisanih uslova).\nNaš tim stručnjaka i konsultanata rukovodiće realizacijom vašeg projekta od prvih koraka do njegove finalizacije i obezbediti da svi predviđeni rokovi i utrošak finansijskih sredstava budu potpuno u skladu sa inicijalnim projektom, kako bismo vama omogućili da ostanete u potpunosti usredsređeni na vaše tekuće poslovanje i aktivnosti koje ga prate.\nŽelite da iznajmite poslovni prostor ili lokaciju/objekat?\nIznajmljivanje je, veoma često, najbolji način da u kratkom roku započnete sopstvenu proizvodnju i na najbolji način iskoristite niske troškove radne snage.\nTo može biti prvi korak u uspostavljanju vaše kompanije u Srbiji.\nU zavisnosti od vaših tehničkih zahteva, u mogućnosti smo da pronađemo najadekvatniju lokaciju za vaš uspostavljanje vašeg proizvodnog pogona.\nNaši pravni eksperti pobrinuće se za sve legalne aspekte vašeg projekta.\nNaša usluga ne završava se u trenutku potpisivanja ugovora o iznajmljivanju, mi smo tu da vam pomognemo i u svim drugim koracima na putu stvaranja vaše kompanije u Srbiji i uspostavljanja vašeg proizvodnog pogona, do njegovog potpunog okončanja i puštanja u rad.\n« Service + » kompanije Paxton Equity:\nU mogućnosti smo da vam pružimo najkompletniju uslugui najjednostavnije rešenje po sistemu „ključ u ruke“ za pokretanje vaše proizvodnje u Srbiji.\nVi ste u obavezi da:\n– Obezbedite potrebnu tehničku opremu (mašine)\n– Obezbedite sirovine\n– Da obučite budućeg direktora proizvodnje i zaposlene u odeljenju kontrole kvaliteta\n– Da obučite vaše buduće radnike\nMi ćemo, u vaše ime i u vašem najboljem interesu:\n– Iznajmiti odgovarajuću lokaciju/poslovni prostor u skladu s vašim zahtevima\n– Izvršiti rekonstrukciju postojećih prostorija ili pogona (ukoliko je potrebna) i postaviti sve potrebne mašine i povezati ih na odgovarajuće priključke\n– Za vas pronaći i odabrati najkvalitetnije kandidate za rukovodioca proizvodnje u vašem budućem pogonu\n– Za vas pronaći i odabrati svo potrebno osoblje za službu kontrole kvaliteta\n– Za vas pronaći i odabrati sve ostale potrebne radnike\n– Otpočeti proizvodnju\n– Kontrolisati proizvodni proces i isporučiti proizvedena dobra u skladu sa vašim standardima kvaliteta, u odgovarajućoj količini i u predviđenom roku\n„Usluga +“ kompanije Paxton Equity omogućava vam da, uz mala ulaganja, u kratkom vremenskom roku iskoristite pogodnosti niske cene radne snage, uz preuzimanje najmanjeg mogućeg rizika.\nU mogućnosti smo čak da vam, kroz mrežu naših partnera, omogućimo svu potrebnu logističku i administrativnu podršku za izvoz proizvedenih dobara iz Srbije u zemlje Evropske unije i Rusiju.\nNakon početnih troškova uspostavljanja proizvodnje (preseljenje opreme u Srbiju, njeno postavljanje i povezivanje na odgovarajuće mreže, obuke vaših zaposlenih u skladu s vašim standardima i obuku naših zaposlenih), Paxton Equity će prema vama ispostavljati mesečne račune koji će uključivati kompletne troškove vaših poslovnih aktivnosti u Srbiji (od zakupa, preko troškova ličnih primanja zaposlenih, komunalnih i svih drugih troškova).\nOd trenutka proizvodnje robe, vi nastavljate sa vašim redovnim aktivnostima. Paxton Equity neće uspostavljati bilo kakve komercijalne veze sa vašim partnerima ili klijentima, naša obaveza je samo da obezbedimo da sva roba bude proizvedena u skladu sa vašim zahtevima i standardima i da ih, ukoliko to zahtevate od nas, isporučimo vašim kupcima.\nOva usluga je namenjena:\n– Kompanijama u inicijalnoj fazi proizvodnje u Srbiji pre proširenja kapaciteta\n– Kompanijama koje žele da provere mogućnosti proizvodnje u Srbiji\n– Proizvodnji robe vrhunskog kvaliteta uz značajno niže troškove nego u drugim zemljama\n– Kao podrška kratkoročnim planovima za povećanje obima proizvodnje\n– Kompanijama koje žele sebi da obezbede komparativnu prednost pod uslovima iz postojećih sporazuma o slobodnoj trgovini između Srbije i Rusije (bez carine)


Kina će povezati Srbiju sa EU - Ekonomske Vesti\nKina će povezati Srbiju sa EU\n14. jan. 2015 14. jan. 2015 Luka Matić Mađarska, pruga Beograd - Budimpešta, Si Sianping, Tomislav Nikolić, Zorana Mihajlović\nUpravo tako je predsednik Srbije Tomislav Nikolić okarakterisao projekat modernizacije železničke pruge Beograd – Budimpešta, koja će biti urađena zahvaljujući kineskom kreditu, a sprovećšće je kineska kompanija.\nNikolić je izjavu „Tom prugom će Kina povezati Srbiju sa Evropskom unijom“ dao tokom sastanka sa Si Sianpingom, zamenikom direktora Državnog komiteta za razvoj i reforme Kine.\nPredsednik Srbije je dodao da je Kina „dobrodošla da završi infrastrukturne projekte u Srbiji“, dok je Si Sianping rekao da je cilj kineske strane da radovi na pruzi Beograd – Budimpešta počnu ove godine, a da se projekat realizuje u potpunosti do 2017. godine.\nPruga Beograd – Budimpešta danas je bila centralna tema i u Vladi Srbije. Tamo su predstavnici Srbije, Mađarske i Kine potpisali Trilateralni plan saradnje o izgradnji i modernizaciji pruge Beograd – Budimpešta.\nPredstavnica Srbije, ministarka građevinarstva, saobraćaja i infrastrukture Zorana Mihajlović je najavila da studija izvodljivosti biti gotova do kraja juna, čime će biti utvrđen tačan način finansiranja, a nakon toga se može početi sa radovima, najverovatnije krajem godine.\nKada je način finansiranja ovog projekta u pitanju, predsednik Skupštine Železnice Srbije Zoran Anđelković smatra da bi lizing bio idealno rešenje.\nPodsetimo, kineski premijer Li Kećijang je tokom nedavnog boravka u Beogradu najavio da će pruga Beograd – Budimpšeta biti modernizovana u roku od dve godine i da će se vozovi njome kretati brzinom od 200 kilometara na sat.\nMenadžer za komunikacije Kinesko jugoistočno evropske poslovne asocijacije (CSEBA) Siniša Malus je u nedavno datom intervjuu portalu Ekonomske Vesti na mogućnost da Evropska unija stopira ovaj posao rekao da su administracije u Mađarskoj i Srbiji „svesne da moraju misliti prvenstveno o svojim interesima, što god im neko drugi iz Brisela bude savetovao„.\n← Kerčenski most će graditi Arkadij Rotenberg\nFrancusku posetilo više turista nego što imaju stanovnika →


KBS Orka:BiH prvak Balkana u karateu za mlade | Zivinice.ba\nKBS Orka:BiH prvak Balkana u karateu za mlade\nAutor: Šefik Gadžo 09.12.2019 19:56\nU periodu od 06.12 do 08.12.2019 godine u Brezicama (Slovenija),održano je 20. Balkansko prvenstvo u karateu za kadete, juniore i mlađe seniore, na kojem je učešće uzelo 714 takmičara iz 7 država\nčlanica Balkanske karate federacije.\nIz kluba borilačkih sportova “ORKKA” Lukavac, za reprezentaciju Bosne i Hercegovine, u pratnji trenera i selektora muške juniorske reprezentacije Bosne i Hercegovine, nastupilo je 4 takmičara: Čajić Hamza -borbe mlađi seniori -84 KG i mladji seniori ekipno, Muradbašić Haris- borbe juniori -68 KG i juniori ekipno, Čajić Halima -borbe juniorke +59 KG i Husić Benjamin- borbe kadeti -52 KG.\nKBS ORKKA na ovom Balkanskom prvenstvu je zabilježio fantastičan uspjeh, osvojivši čak tri zlatne medalje i u svoje vitrine donio tri titule prvaka Balkana!\nHamza Čajić je prvak Balkana u mlađim seniorima -84 KG! Iako neutreniran radi povrede oka iz Cilea, pa posliie i povrede leđa nakon nezgode na fakultetu, Hamza je pokazao o kakvoj se klasi takmičara radi i sa 4 pobjede i bez izgubljenog poena dominirao u svojoj kategoriji.\nNadomak medalje u pojedinačnoj konkurenciji je bio i Haris Muradbasic koji je sa tri pobjede, nesretno izgubio za bronzanu medalju u zadnjim sekundama borbe te se morao zadovoljiti 5. mjestom, dok je Halima Čajić sa dvije pobjede i dva poraza zauzela plasman na 7. mjesto.\nPosljednjeg dana Balkanskog prvenstva, u ekipnom djelu takmičenja, juniori BiH borbe ekipno 1. mjesto i titula prvaka Balkana, ekipa u kojoj je bio clan KBS ORKKA Muradbasic Haris i mladji seniori 1. mjesto i titula prvaka Balkana, u kojoj ekipi je bio Čajić Hamza!\nNaši takmičari su zabilježili pobjede i doprinjeli šampionskim titulama za BiH! Nakon pojedinacnog zlata Hamze Čajica, KBS ORKKA je dobio još dvije titule prvaka Balkana u ekipnoj konkurenciji, za Muradbašić Harisa juniori i Čajic Hamzu U21, čime je nastavljen niz vrhunskih sportskih rezultata u 2019. godini za ovaj sportski kolektiv.\nNa ovom Balkanskom prvenstvu reprezentacija Bosne i Hercegovine zauzela je 1. poziciju sa osvojenih 12 zlatnih, 9 srebrenih i 15 bronzanih medalja, ispred drugoplasirane Srbije sa dvije zlatne medalje manje i trećeplasirane Hrvatske sa 9 zlatni medalja./Tim za medije/


Dods: Novi sastav Evropskog parlamenta nastaviće da podržava Crnu Goru - Vijesti.me\nKRIVOKAPIĆ KOPREDSJEDAVAO SASTANKU POSP\nNovi sastav Evropskog parlamenta nastaviće da podržava Crnu Goru u cilju stvaranja uslova za pristupanje Evropskoj uniji (EU) i održavanja posvećenosti države za sprovođenje reformi, poručila je presjedavajuća Delegaciji EP za odnose sa Crnom Gorom, Aneliz Dods.\nPredsjednik Skupštine Crne Gore Ranko Krivokapić kopredsjedava IX sastanku Parlamentarnog odbora za stabilizaciju i pridruživanje (POSP) koji se danas i sjutra održava u Briselu.\nKrivokapić se danas, kako je saopšteno iz njegovog kabineta, sastao sa Dods, koja je nova predsjedavajuća Delegaciji EP za odnose sa Crnom Gorom.\nNa sastanku je konstatovano da će novi sastav evropskih poslanika u odboru dati novi vjetar u leđa crnogorskom procesu pregovora sa EU.\n"Krivokapić je akcentovao da je dosadašnja praksa da evropski poslanici budu prijateljski kritičari najpravičniji i najkorisniji za proces pregovora izrazivši nadu da će se taj trend nastaviti i u novom sazivu POSP-a", kaže se u saopštenju.\nDods je, na otvaranju POSP-a, kazala da će novi sastav EP nastaviti sa pružanjem podrške Crnoj Gori.\n"U cilju stvaranja uslova za pristupanje EU, te održavanja posvećenosti Crne Gore u pogledu sprovođenja potrebnih reformi posebno u oblastima obuhvaćenim poglavljima 23 i 24".\n"Krivokapić, kao kopredsjedavajući POSP-a, zahvalio je na saradnji dosadašnjem sastavu EP i izrazio očekivanje da će novi sastav djelovati u istom smjeru, te da će u duhu zajedničkog rada poslanici oba parlamenta nastaviti sa ulaganjem napora usmjerenih ka ostvarivanju zahtjeva koja su pred Crnom Goru na njenom putu ka EU", kaže se u saopštenju.\nUvodne napomene u pogledu trenutnog stanja pristupnih pregovora i odnosa između EU i Crne Gore u ime Vlade Crne Gore dao je ministar vanjskih poslova i evropskih integracije Igor Lukšić.\nOn je istakao doprinos Crne Gore po pitanju realizacije prioriteta u okviru evropske agende, kroz izradu sveobuhvatnih akcionih planova, kao i nacionalnih ekonomskih programa, a sve u cilju iskorišćavanja momentuma za ulazak Crne Gore u EU.\nPrisutnima su se obratili i Alberto Kutilo u ime italjanskog predsjedavanja Savjetu EU, odnosno Alesandra Kas Granhe u ime Evropske komisije kako bi dali svoje viđenje o aktuelnom stanju i dinamici odnosa EU i Crne Gore.\n"Granhe je posebno naglasila da vladavinu prava treba posmatrati, ne samo kao obavezu iz poglavlja 23 i 24 već kao preduslov za privlačenje stanih direktnih investicija kojima je neophodan siguran pravni ambijent", saopšteno je iz Krivokapićevog kabineta.\nU izlaganjima je posebno naglašeno i nedavno usvajanje Strategije EU u okviru Jadransko-jonske inicijative koja u značajnoj mjeri doprinosi saradnji vlada zapadnog Balkana.\n"Osim toga, zaključeno je da je potrebno obezbijediti mehanizme za sprovođenje adekvatnih reformi te osigurati njihovu održivost ne samo po pitanju vladavine prava već i u oblasti ekonomije i konkurentnosti, javne uprave i sistema javnih finansija", dodaje se u saopštenju.\nDeveti sastanak POSP–a biće nastavljen sjutra, kada se očekuje usvajanje Deklaracije sa zajedničkim preporukama, kao i prisustvo poslanika na sastanku Odbora EP za vanjske poslove (AFET).\nPreslatke ste na ilustraciji!


Zahvaljujući "GAME OF THRONES" milioni novih preuzimanja HBO mobilne aplikacije! - PRess Serbia\nHome » Lifestyle » Gadgets and Tech » Zahvaljujući “GAME OF THRONES” milioni novih preuzimanja HBO mobilne aplikacije!\nZahvaljujući “GAME OF THRONES” milioni novih preuzimanja HBO mobilne aplikacije!\nPremijera finalne sezone serije „Game of Thrones“ obezbedila je kompaniji HBO neverovatan broj novih pretplatnika. Aplikacija HBO NOW je prethodnog vikenda dobila više od 300.000 novih pretplatnika samo u SAD-u, objavio je Sensor Tower, analitička kuća koja prati mobilne aplikacije.\nOvo je najveći broj download-a u kratkom vremenskom periodu koja je pomenuta aplikacija ostvarila u SAD-u u poslednje tri godine, potisnuvši na drugo mesto 24. april 2016. godine (premijera šeste sezone „Game of Thrones“), kada je bilo 160.000 preuzimanja aplikacije u samo jednom danu. U ovom trenutku, HBO NOW drži prvo mesto po broju preuzimanja na Apple App Store-u. U trenutku pisanja ovog teksta još nisu stigli podaci za ponedeljak (15. april), ali iz Sensor Tower-a očekuju da će zajedno sa tim datumom ukupan broj preuzimanja aplikacije u periodu od tri dana preći pola miliona. Pri tome, bitno je naglasiti da se radi o novim preuzimanjima aplikacije, od strane ljudi koji je nikad pre toga nisu koristili.\nHBO aplikacija za kablovske i satelitske korisnike, HBO Go, takođe je imala ogroman broj preuzimanja. Tokom prethodnog vikenda instalirano je više od 400.000 instanci ove aplikacije, što je za 50.000 više preuzimanja nego u vreme premijere sedme sezone serije.\nNa globalnom nivou, ove dve aplikacije, HBO Go i HBO NOW, dostigle su više od milion novih instalacija u protekla tri dana (petak, subota i nedelja), naglašava Sensor Tower.\nInače, HBO je objavio da je premijeru osme sezone gledalo rekordnih 17.4 miliona gledalaca kroz sve platforme, uključujući TV, HBO Go, i HBO NOW, što je za milion gledalaca više od premijere i za pola miliona više gledalaca od finala prethodne sezone serije Game of Thrones.\nPRess Serbia > Lifestyle > Gadgets and Tech > Zahvaljujući “GAME OF THRONES” milioni novih preuzimanja HBO mobilne aplikacije!\nTagoviGame of thrones hbo hbo now\nMAGIČNA KOMANDA: Ctrl + Šift + V, “TRIK” koji malo ko zna za SAVRŠENE e-poruke i dokumente\nMožda nećete više braniti deci VIDEO IGRICE, kada saznate koliko GEJMERI ZARAĐUJU na turnirima!\nSVAKOG DANA KORISTITE SMAJLIĆE, A NE ZNATE DA TO RADITE POGREŠNO: Evo koju poruku zaista šalju vaši omiljeni stikeri!\nNOVA OPCIJA za ljubitelje MESSENGERA! Sada možete i citirati poruke!


Kako da prežive reciklažne firme? – Udruženje Reciklera Srbije\nKako da prežive reciklažne firme?\nSeptember 24, 2013\tod Recikleri Srbije\tu Vesti\nOsim višemesečnih neisplaćenih naknada problem predstavlja i sporno tumačenje Pravilnika o porezu na dobit pravnih lica u vezi plaćanja PDV za sirovine u periodu od 1. januara do 28. avgusta ove godine, upozorila je predsednica Udruženja reciklera Srbije Ana Petrović Vukićević.\n“Reciklažna industrija je u fazi umiranja i pitanje je dana kada će fabrike koje se bave reciklažom početi da se zatvaraju”, rekla je ona za Tanjug navodeći da je neophodno da predstavnici resornih ministarstva razgovaraju sa predstavnicima firmi koje se bave reciklažom o načinima kako da se postojeći problemi reše.\nKako je kazala, firme više nemaju novca niti da servisiraju obaveze prema bankama, niti za plate i doprinose zaposlenih.\n“Važno je da znamo, pre svega da li su obezbeđena sredstva za kraj 2012. godine i prvih devet meseci 2013. koji nam se duguju po osnovu naknada, koliko je novca obezbeđeno i kada će početi islate”, kazala je Petrović Vukićević.\nPrema njenim rečima, najava početka funkcionisanja budžetskog fonda od 1. januara iduće godine, koji će omogućiti da sredstvima raspolaže Ministarstvo energetike je dobra vest, ali da firme koje se bave reciklažom neće “preživeti” do tada.\n“Dobili smo uveravanja da će od 1. januara početi budžetski fond i da će se uvesti red u sistem naplate eko takse preko carina i prilikom fakturisanja PDV, ali bojim se da industrija neće dočekati novu godinu”, rekla je ona.\nPored svih problema, dodatno se pojavio problem sa spornim tumačenjem Pravilnika koji se odnosi na način obračuna PDV-a za sekundarne sirovine.\nUkoliko se gorući problemi ne reše ona je rekla da se može očekivati i drastičnija reakcija nezadovoljnih reciklera, odnosno da su oni spremni i da “izađu na ulicu kako bi se izborili za svoja prava”.\nSagovornica Tanjuga je navela da je važno da se ispoštuje dogovor koji se odnosi na to da će 1. oktobra inspektori izaći na teren i obići firme koje se bave reciklažom.\nDržavni sekretar Ministarstva energetike, razvoja i zaštite životne sredine Dejan Novaković najavio je ove nedelje da će se uvođenjem budžetskog fonda za zaštitu životne sredine od iduće godine omogućiti bolja kontrola novca od naplate taksi i naknada u toj oblasti.\nKako je rekao, izmenama Zakona o upravljanju otpadom će biti omogućeno da se ostvari kategorizacija svih onih koji učestvuju u upravljanju otpadom, čime će će se smanjiti nivo zloupotreba u toj oblasti.\nPredstavnici reciklažne industrije ranije su ukazali da jako teško dolaze do sredstava koja su im potrebna za rad, da je sakupljačka mreža loša i da zbog toga imaju problem sa nelegalnim tokovima otpada.\nNovaković je rekao da trenutno najveći potencijal imaju recikleri koji se bave preradom guma i električnog otpada, ali da se suštinski u Srbiji vrlo malo toga reciklira zbog “divljih postrojenja”.\nOn je rekao da to predstavlja veliki problem za ozbiljne reciklere jer ne mogu da dođu do sirovina koje su im potrebne.\nSavetnik predsednika Privredne komore Srbije Siniša Mitrović izneo je podatak da je tržište sekundarnih materija trenutno vredno oko milijardu evra, a ono koje postoji u sivoj zoni 500 miliona evra.


Negotin: Ugroženima i izbeglima 15 stanova | Glas javnosti\nPočetna > Srbija > Negotin: Ugroženima i izbeglima 15 stanova\nNEGOTIN - Petnaest interno raseljenih porodica, jedna izbeglička i četiri domicilne, socijalno ugrožene porodice iz Negotina dobile su ključeve svojih novih stanova, čiju je izgradnju finansirala Evropska unija.\nNova zgrada od dvadeset stanova, izgrađena u okviru programa socijalno stanovanje u zaštićenim uslovima u Negotinu, deo je projekta "Dostojanstvena rešenja za raseljena lica u kolektivnim centrima ili privatnom smeštaju u Srbiji". Projekat se finansira iz sredstava Instrumenta EU za predpristupnu pomoć za 2007. godinu (IPA 2007), a realizuje u saradnji sa Komesarijatom za izbeglice Republike Srbije i UNHCR.\nUkupna vrednost građevinskih radova i opreme je 378.000 evra. Opština Negotin poklonila je građevinsko zemljište i infrastrukturno opremila lokaciju, a a radove je izveo Hauzing centar - Centar za unapređenje stanovanja socijalno ugroženih grupa, dugogodišnji izvršni partner UNHCR.\nKoncept socijalnog stanovanja u zaštićenim uslovima je u Srbiji realizovala švajcarska Agencija za razvoj i saradnju (SDC) prvi put 2002. godine. Do sada je ovaj koncept realizovan u 26 opština širom Srbije, a izgrađeno je ukupno 536 stambenih jedinica.\nKorisnici zgrade u ulici Miomira Radosavljevica Pikija 36 imaće pravo korišćenja stanova dok god su u stanju socijalne potrebe.\nPorodica domaćin zgrade živeće sa korisnicima i njena uloga će biti da bude veza između stanara i Centra za socijalni rad u Negotinu, te da im pruža potrebnu dodatnu pomoć.\nU Srbiji trenutno živi oko 80,000 izbeglica i 206,000 interno raseljenih lica sa Kosova. Oko 4.000 njih još uvek je smešteno u 40 kolektivnih centara, kaže se u saopštenju.